cyanic-selkie/wikianc huggingface dataset:
ಅರಿಸ್ಟೋಲೋಕಿಯೇಸಿ
ಪ್ರಭೇದಗಳು
ಈ ಕುಟುಂಬದ ಸುಮಾರು 400 ಪ್ರಭೇದಗಳಲ್ಲಿ ಸುಮಾರು 25 ಮುಖ್ಯವಾದವು. ಅರಿಸ್ಟೊಲೋಕಿಯ ಬ್ರಾಕ್ಟಿಯೇಟಾ (ಸಂಸ್ಕೃತ-ಪತ್ರಭಂಗ. ಕನ್ನಡ-ಈಶ್ವರೀಗಿಡ) ಅರಿಸ್ಟೊಲೋಕಿಯ ಇಂಡಿಕ (ಸಂಸ್ಕೃತ-ರುದ್ರಜಾತ, ಸುನಂದ. ಕನ್ನಡ-ಈಶ್ವರೀಬಳ್ಳಿ) ಈ ಪ್ರಭೇದಗಳು ಮಾನವನ ಆರೋಗ್ಯಪಾಲನೆಯಲ್ಲೂ ರೋಗ ಚಿಕಿತ್ಸೆಯಲ್ಲೂ ಪ್ರಾಮುಖ್ಯ ಪಡೆದಿವೆ. ಈ ಸಸ್ಯಗಳ ಬೇರು, ಕಾಂಡ, ಎಲೆ, ಬೀಜ—ಇವು ವಿರೇಚಕವಾಗಿಯೂ ಉದರಕ್ರಿಮಿನಾಶಕವಾಗಿಯೂ ಬಳಕೆಯಲ್ಲಿವೆ. ಸಿಫಿಲಿಸ್, ಗೊನೋರಿಯ ಮತ್ತು ಚರ್ಮರೋಗಗಳಲ್ಲೂ ವಿವಿಧ ರೀತಿಯಲ್ಲಿ ಅವನ್ನು ಉಪಯೋಗಿಸುತ್ತಾರೆ. ಉದರಶೂಲೆ, ಹೊಟ್ಟೆನೋವು, ಭೇದಿ, ಕಾಲರ ಮತ್ತು ಜ್ವರ—ಇವುಗಳಿಗೆ ಈ ಗಿಡದ ಜೊತೆಗೆ ಮೆಣಸು, ಶುಂಠಿ, ಹರಳೆಣ್ಣೆ ಇತ್ಯಾದಿಗಳಿಂದ ತಯಾರಿಸಿದ ಕಷಾಯವನ್ನು ಕುಡಿಸುತ್ತಾರೆ. ಬೇರನ್ನು ತೊನ್ನುರೋಗಕ್ಕೆ ಹಚ್ಚಲು ಉಪಯೋಗಿಸುವರು. ಬೇರಿನ ಕಷಾಯವನ್ನು ಹುಳುಕಡ್ಡಿಗೂ ಎಲೆಯ ಚೂರ್ಣವನ್ನು ಎಕ್ಸಿಮಾ ಮತ್ತು ಗಾಯಗಳಿಗೂ ಬೇರು, ಕಾಂಡ ಮತ್ತು ಎಲೆಗಳ ರಸವನ್ನು ಹಾವು ಕಡಿತಕ್ಕೂ ಬೇರನ್ನು ಮಾತ್ರ ಗರ್ಭಪಾತಕ್ಕೂ ಉಪಯೋಗಿಸುತ್ತಾರೆ. ಶಕ್ತಿವರ್ಧಕವಾಗಿಯೂ ಬೇರನ್ನು ಉಪಯೋಗಿಸುವುದುಂಟು.
ಅರಿಸ್ಟೊಲೋಕಿಯ ಬ್ರಾಕ್ಟಿಯೇಟಾ ಗಿಡದ ಉಪಯೋಗಗಳು
ಜೀವರಸಾಯನ ಶಾಸ್ತ್ರಜ್ಞರು ಅರಿಸ್ಟೊಲೋಕಿಯ ಬ್ರಾಕ್ಟಿಯೇಟಾ ಗಿಡದ ಬೇರು, ಕಾಂಡ, ಎಲೆ ಮುಂತಾದುವನ್ನು ವಿಶ್ಲೇಷಿಸಿ ಅಚ್ಚ ಹಳದಿಯ ಮತ್ತು ಕಿತ್ತಳೆ ಬಣ್ಣದ ಅರಿಸ್ಟೊನೋಕಿಕ್ ಆಮ್ಲಗಳನ್ನು ಸೂಕ್ಷ್ಮ ಹರಳಿನ ರೂಪದಲ್ಲಿ ಬೇರ್ಪಡಿಸಿರುವರು. ಇದರ ಬೀಜದಿಂದ ಜೊತೆಗೆ ಒಂದು ರೀತಿಯ ಎಣ್ಣೆಯನ್ನು ತಯಾರಿಸಿರುವರು.
ಅರಿಸ್ಟೊಲೋಕಿಯ ಮಾಕ್ರೋಫಿಲ್ಲ
ಅರಿಸ್ಟೊಲೋಕಿಯ ಮಾಕ್ರೋಫಿಲ್ಲ (ಅ. ಬ್ರೆಜಿಲೆನ್ಸಿಸ್). ಅ. ಗೋಡ್ಲಿಯಾನ, ಅ. ಗ್ರಾಂಡಿಫ್ಲೋರ ಈ ಪ್ರಬೇಧಗಳನ್ನು ಹೂ ಮತ್ತು ಕೈತೋಟಗಳಲ್ಲಿ ಬೆಳೆಸುವರು. ಅ. ಮಾಕ್ರೋಫೈಲ ಬೆಳೆದು ದೊಡ್ಡ ದೊಡ್ಡ ಎಲೆಗಳನ್ನು ತಳೆದು ವಿಸ್ತರಿಸಿಕೊಳ್ಳುವುದರಿಂದ ನೆರಳಿನ ಗಿಡವಾಗಿ ಬೆಳೆಸುವುದುಂಟು. ಅ. ಗ್ರಾಂಡಿಫ್ಲೋರ ಅತಿ ದೊಡ್ಡದಾದ ಪುಷ್ಪಗಳನ್ನು ಬಿಡುವ ಸಸ್ಯಗಳಲ್ಲಿ ಒಂದು. ಈ ಏರುಬಳ್ಳಿಯ ಪುಷ್ಪ ಪತ್ರನಾಳವೇ ಸುಮಾರು ಮೂರು ಅಡಿಗಳ ಉದ್ದವಿರುವುದರಿಂದಲೂ ಇದರ ಹೂ ಆಶ್ಚರ್ಯಕರವಾಗಿರುವುದರಿಂದಲೂ ಇದನ್ನು ಹೂತೋಟಗಳಲ್ಲಿ ಅಲಂಕಾರಕ್ಕಾಗಿ ಬೆಳೆಸುವರು. ಅ. ಬ್ರೆಜಿಲೆನ್ಸಿಸ್ ಅ. ಗೋಡ್ಲಿಯಾನಗಳನ್ನು ಕೊಂಬೆಗಳಿಂದ ಸುಲಭವಾಗಿ ಬೆಳೆಸಬಹುದು.
ಉಲ್ಲೇಖ
ವರ್ಗ:ಸಸ್ಯಶಾಸ್ತ್ರ ವರ್ಗ:ಸಸ್ಯಗಳು
ಡಿ.ಮುನಿರಂಗಪ್
thumb|congress session
ಡಿ. ಮುನಿರಂಗಪ್ಪ
ಸಾವಿರದ ಒಂಬೈನೊರ ಮೂವತ್ತೆಂಟು ನವೆಂಬರ್ ಹದಿನಾರು ಬೆಂಗಳೂರಿನ ಗ್ರಾಮದೇವತೆ ಅಣ್ಣಮ್ಮದೇವಿಯ ಗುಡಿಯಲ್ಲಿ ಒಡೆದ ಸೂರುಗಾಯಿ ಚೂರುಗಳನ್ನೆತ್ತಿಕೊಂಡು ಬಂದು ಮೆಜೆಸ್ಟಿಕ್ ಸರ್ಕಲ್‍ನಲ್ಲಿರುವ ಅಶ್ವತ್ಥಕಟ್ಟಿಯಲ್ಲಿ ಕುಳಿತುತಿನ್ನುತ್ತಿದ್ದಾಗ ಗುಬ್ಬಿ ಕಂಪನಿಯ ಸೂಪರ್‍ವೈಸರ್ ಆಗಿದ್ದ ಹುಸೇನ್ ಸಾಹೇಬರು ಬೋರ್ಡುಗಳನ್ನು ಹಿಡಿದು ನಾಟಕದ ಪ್ರಚಾರ ಮಾಡುವ ಕೆಲಸಕ್ಕಾಗಿ ಹುಡುಗರಿಗಾಗಿ ಹುಡುಕಾಡುತ್ತಾ ಬಂದು ಇವರಿಗೆ ಕರೆದುಕೊಂಡು ಹೋದಾಗ ಪ್ರಾರಂಭವಾಯಿತು ಇವರ ರಂಗಭೂಮಿಯ ಸೇವಾ ಜೀವನ ಅಥವಾ ಬಣ್ಣದ ಬದುಕು.ದಿನದ ಕೂಲಿ ಆರು ಆಣ್ಣೆ-ನೈಟ್ ಮಾರ್ಚಿಂಗಿಗೆ ನಾಲ್ಕು ಆಣ್ ಆಗ ಇವರಿಗೆ ದೊರಕುತ್ತಿತ್ತು.ಹೀಗೆ ನಾಲ್ಕು ತಿಂಗಳು ಕಳೆದ ಮೇಲೆ ಸಕಲೇಶಪುರ ಮೊಕ್ಕಾಂ ಮುಕ್ತಾಯದ ಸಮಯದಲ್ಲಿ ಒಂದು ದಿನ ಆಸಿಸ್ಟೆಂಟ್ ಮ್ಯಾನೇಜರ್‍ರಾಗಿದ್ದ ಶ್ತೀ ಸೀತಾರಾಮಯ್ಯನವರು ಇವರ ಪೂರ್ವಾಸರಗಳನ್ನೆಲ್ಲಾ ವಿಚಾರಿಸಿ ದಿನಗೂಲಿಯನ್ನು ತಪ್ಪಿಸಿ ಎರಡು ಹೊತ್ತು ಊಟದ ವ್ಯವಸ್ಥೆ ಮಾಡಿ ಕಂಪೆನಿಯಲ್ಲಿ ಇವರಿಗೆ ಕೆಲಸವನ್ನು ಖಾಯಂ ಮಾಡಿದರು!ಮುಂದೆ ಹೊಳೆನರಸೀಪುರ ಮೊಕ್ಕಾಮಿನಲ್ಲಿ ೧೯೩೯ನೇ ಇಸವಿಯಲ್ಲಿ ಟ್ರಾಲಿ ಕಾಯಕವನ್ನು ಶ್ರದ್ಧೆಯಿಂದ ಮಾಡುತ್ತಿದ್ದ ಇವರನ್ನು ಚೆನ್ನಾಗಿ ಪರೀಕ್ಷಿಸಿ ಇವರ ಕಾಯಕವನ್ನು ಮನವರಿಕೆ ಮಾಡಿಕೊಂಡರು.ಉಗಾದಿ ಹಬ್ಬದ ಖರ್ಚಿಗಾಗಿ ಒಂದು ರೂಪಾಯಿ ಪ್ರಥಮವಾಗಿ ಇವರಿಗೆ ಲಭ್ಯವಾಯಿತು.ಉಳಿದ ಎರಡು ರೂಪಾಯಿಗಳನ್ನು ಕಂಪೆನಿಯಲ್ಲಿದ್ದ ಆನೆಗೆ ಆಕ್ಕಿ ಬೆಲ್ಲ ಕಾಯಿಗಳನ್ನು ತಿನ್ನಿಸುವ ಕೆಲಸವೂ ಇವರ ಪಾಲಿಗೆ ಬಂದಿತು.ಚಾಮರಾಜನಗರ ಮೊಕ್ಕಾಮಿನಲ್ಲಿ ಆಕಸ್ಮಾತ್ ಆನೆ ಸಾಯಲು ಆದನ್ನು ನೋಡಲೆಂದು ಪೂನಾದಿಂದ ಬಂದ ಯಜಮಾನರು ಇವರ ಕೆಲಸ ಕಾರ್ಯಗಳನ್ನು ಕಣ್ಣಾರೆ ಕಂಡರು.ಹುಡುಗ ಚೂಟಿಯಾಗಿದ್ದಾನೆ ಎಂದು ಮನೆಕೆಲಸಕ್ಕೆ ಇರಿಸಿಕೊಂಡರು.
ಕಾಂಗ್ರೆಸ್ ಚಳವಳಿಯ ಕಾಲ
೧೯೪೨ ಕಾಂಗ್ರೆಸ್ ಚಳವಳಿಯ ಕಾಲ. ನಾಟಕ‍ದ ಕಂಪೆನಿಯಲ್ಲಿದ್ದ ಇವರಿಗೆ ದೇಶ ಹಾಗೂ ನೇತಾರರ ಜಯಘೋಷಣೆಗಳಿಂದ ಸ್ಛೂರ್ತಿಯುಂಟಾಗಿ ಚಳವಳಿಯಲ್ಲಿ ಧುಮುಕಿ,ಸ್ವಾತಂತ್ರ್ಯ ಹೋರಾಟಗಾರನಾಗಿ ಸಕ್ರಿಯ ಪಾತ್ರವಹಿಸಿದರು.ಅದೇ ವೇಳೆಗೆ ಆಲ್ಲಿಗೆ ಭದ್ರಾವತಿಯಿಂದ ಬಂದು ಬಿಡಾರ ಮಾಡ್ಡಿದ್ದ,ಕನ್ನಡ ರಂಗಭೂಮಿಯ ಆತಿರಥ ಮಹಾರಥರಲ್ಲಿ ಒಬ್ಬರೆಂದು ಖ್ಯಾತನಾಮರಾದ ನಟ ಭಯಂಕರ ಎಂ.ಎನ್.ಗಂಗಾಧರರಾಯರು, ಎಂ.ಸುಬ್ಬರಾಯರು, ಎಸ್.ಸಿ.ನರಸಿಂಹಮೂರ್ತಿಗಳ ಸಂಯುಕ್ತ ಮೇಲ್ವಿಚಾರಣೆಯಲ್ಲಿದ್ದ ಶ್ರೀ ವಿಶ್ವೇಶ್ವರ ನಾಟಕ ಮಂಡಲಿಗೆ, ಶ್ರೀ ಮುರಾರಾಚಾರ್‍ರವರ ಮುಖಾಂತರವಾಗಿ ಹನ್ನೆರಡು ರೂಪಾಯಿಗಳ ಸಂಬಳಕ್ಕೆ ಸೇರಿಕೊಂಡೆ. ಆ ಕಂಪೆನಿ ಕುಣಿಗಲ್‍ನಲ್ಲಿ ಹತ್ತು ತಿಂಗಳ ಕಾಲ ನಾಟಕಗಳನ್ನಾಡಿ ಕೊನೆಯುಸಿರನ್ನೆಳೆಯಿತು.ಆಗ ಬೆಂಗಳೂರಿನ ಪೈಲ್ವಾನ್ ಅಣ್ಣಯ್ಯಪ್ಪನವರ ಕಣ್ಣಿಗೆ ಬಿದ್ದೆ.ತುಳಸೀ ತೋಟದಲ್ಲಿದ್ದ ಶ್ರೀ ಧರ್ಮರಾಯ ನಾಟಕ ಸಭಾಕ್ಕೆ ಕಾಲಿರಿಸಿದೆ. ನಾಲ್ಕಾರು ತಿಂಗಳು ಆಲ್ಲಿನ ಅನ್ನದ ಋಣವನ್ನು ತೀರಿಸಿ, ರಂಗಭೂಮಿಯ ಹಿರಿಯ ನಟರಾದ ''ಎಚ್.ಆರ್. ಶಾಸ್ತ್ರಿಗಳ ಕಂಪನಿಯನ್ನು ಹೊಕ್ಕಿದೆ.ಆನಂತರ ಕೊಡಿಯಾಲದಲ್ಲಿದ್ದ ಪದ್ಮಾಸಾನಿ-ನಂಜಾಸಾನಿ ಕಮಲಮ್ಮನವರ ಆಡಳಿತದಲ್ಲಿದ್ದ ಕಂಪೆನಿಯನ್ನು ಪ್ರವೇಶಿಸಿದೆ.ಆ ಕಂಪೆನಿಯಲ್ಲಿ ಇವರು ಮಾಡದಿದ್ದ ಕೆಲಸ ಯಾವುದೂ ಬಾಕಿ ಉಳಿಯಲಿಲ್ಲ.ಆಲ್ಲಿ ಸಣ್ಣ ಪುಟ್ಟ ಪಾತ್ರಗಳನ್ನು ಮಾಡುತ್ತಿದ್ದುದು ರಂಗಭೂಮಿಯ ಕಲಾಸೇವೆಯಲ್ಲೋಂದು ವೈಶಿಷ್ವ್ಯ.೧೯೪೩ ಮೈಸೂರಿಗೆ ಆಗಮಿಸಿದ ಸಿ.ಬಿ.ಮಲ್ಲಪ್ಪನವರ'' ಕಂಪೆನಿಗೆ ಸೇರಿದೆ. ಅಲ್ಲಿಂದ ಮೈಸೂರಿನ ರತ್ನಾವಳಿ ಥಿಯೇಟರಿನಲ್ಲಿ ನಾಟಕವನ್ನಾಡುತ್ತಿದ್ದ ಕಲ್ಚರ್ಡ್ ಕಾಮೆಡಿಯನ್ ಕೆ.ಹಿರಣ್ಣಯ್ಯ ಮಿತ್ರಮಂಡಲಿಗೆ ಮಂಗಳೂರಿನ ಬಾಬು, ಗೋಪಾಲ್‍ರವರ ನೆರವಿನಿಂದ ಸೇರಿದೆ. ಆಲ್ಲಿ ಪ್ರಧಾನ ನಟಿಯಾಗಿದ್ದ ಬಳ್ಳಾರಿ ಲಲಿತಮ್ಮನವರು ಇವರಿಗೆ ಮೇಕಪ್ ಮಾಡಿ, ಸಖಿಯ ಪಾತ್ರಕ್ಕೆ ತಾವೇ ಕರೆದೊಯ್ಯುತ್ತಿದ್ದರು. ಹೀಗೆ ಎಲ್ಲರ ಪ್ರೀತಿಪಾತ್ರನಾಗಿದ್ದ ಇವರನ್ನು ಗುಬ್ಬಿ ವೀರಣ್ಣನವರ ಅಳಿಯಂದಿರಾದ ಎಂ.ಆರ್.ಚನ್ನಪ್ಪನವರು ಮತ್ತೆ ಗುಬ್ಬಿ ಕಂಪೆನಿಗೇ ಕರೆದುಕೊಂಡು ಹೋದರು.ಆಗ ಆಲ್ಲಿ ಹೊಸ ನಾಟಕ ಅಕ್ಕಮಹಾದೇವಿಗಾಗಿ ರಂಗಸಜ್ಜಿಕೆಯ ತಯಾರಿಕೆ ನಡೆದಿತ್ತು.ಜವಾಬ್ದಾರಿ ಇವರ ಮೇಲೆ ಬಿತ್ತು.ಗೆಳೆಯ ಉಪೇಂದ್ರಾಚಾರ್ ಬೆಂಬಲದಿಂದ ಆದನ್ನು ಸಿದ್ಧಗೊಳಿಸಿದೆ.ನಾಟಕ ಯಶಸ್ವಿಯಾಗಿ ಮೇಸ್ತ್ರಿ ಪದವಿ ಇವರಿಗೆ ಖಾಯಂ ಆಯಿತು.
ವೃತ್ತಿ
"ರಾಜಭಕ್ತಿ" ನಾಟಕದ ಪುನರಾರಂಭದ ವೇಳೆಗೆ ಲಭಿಸಿದ ಮೇಸ್ತ್ರಿ ಕೆಲಸದಿಂದ ಅಂದಿನಿಂದ ಇವರನ್ನು "ಮೇಸ್ತ್ರೀ" ಎಂದೇ ಸಂಭೋದಿಸುವಂತಾಗಿದೆ.ವೃತ್ತಿರಂಗಭೂಮಿಯ ಕಲಾಪ್ರೌಢಿಮೆಯ ತಪೋಸಾಧನೆಯಲ್ಲಿ ಹಂತಹಂತವಾಗಿ ಮೇಲೇರಿಸಿದ ದೈವ, ಇವರಿಗೆ ಅನುಗ್ರಹಿಸಿದ ಅಳಿಸಲಾಗದ ಪದವಿ-ಪ್ರಶಸ್ತಿ-ಮೇಸ್ತ್ರಿ-ಇದು ಜೀವನದ ಸಾರ್ಥಕ್ಯದ ಮಹತ್ಸಾಧನೆಯ ಸಿದ್ಧಿ ಸತ್ಛಲ.ಆಗ ಕಂಪೆನಿಯ ವ್ಯವಸ್ಥಾಪಕ ವರ್ಗದಲ್ಲಿದ್ದ ನಾಟ್ಯ ಕಲಾವಿದಾರದ ಎಂ.ಸಿ.ಮಹಾದೇವಸ್ವಾಮಿಯವರು ಇವರು ಅಳವಡಿಸಿದ ರಂಗಸಜ್ಜಿಕೆಯ ವೈಖರಿಯನ್ನು ನೋಡಿ ತಲೆದೂಗಿದರು.ಗುಬ್ಬಿವೀರಣ್ಣನವರು ಇವರಿಗೆ ಟೀ ಪಾರ್ಟಿಯಿತ್ತು ಗೌರವಿಸಿದರು.ಎಷ್ಷು ಉತ್ತಮವಾಗಿ ಕೆಲಸ ಮಾಡಿದರೂ, ಯಜಮಾನರಿಂದ 'ಸರಿ' ಎನ್ನಿಸಿಕೊಳ್ಳುವುದೇ ದುಸ್ತರವಾಗಿರುವಾಗ ಶಹಭಾಸ್‍ಗಿರಿ ಪಡೆದು ಅವರಿಂದ ಆದರಿಸಲ್ಪಡುವುದಕ್ಕಿಂತ ಹೆಚ್ಚಿನದು ಇನ್ನೇನಿದೆ ಆಶ್ರಿತರಾದ ನೌಕರರಿಗೆ.೧೯೪೮ರಲ್ಲಿ ಗುಬ್ಬಿ ಕಂಪೆನಿಯ ವಜ್ರಮಹೋತ್ಸವದ ಆಂಗವಾಗಿ "ರಾಜಾಗೋಪೀಚಂದ್" ಸಿದ್ಧವಾಯಿತು.ಈ ನಾಟಕಕ್ಕೂ ರಂಗಸಜ್ಜಿಕೆಯ ತಯಾರಿಕೆ,ದೃಶ್ಯಜೋಡಣೆಯ ಹೊಣೆಗಾರಿಕೆ ಅವರದೇ ಆಯಿತು.ಹೀಗಾಗಿ ಜನರ ದೃಷ್ಷಿ ಇವರ ಮೇಲೆ ಬೀಳುವಂತಾಗಿ ಆಂಧಃಕಾರಮಯವಾಗಿದ್ದ ಇವರ ಜೀವನದಲ್ಲಿ ದೀಪಾವಳಿಯ ಬೆಳಕು ಬೀಳಲಾರಂಭವಾಯಿತು.ಇವರಿಗೆ ಹಿಂದೀ ರಂಗಭೂಮಿಯ ನಟ ಪೃಥ್ವೀರಾಜ್ ಕಪೂರರ ಕಂಪೆನಿಯಲ್ಲಿ ನೌಕರಿ ಮಾಡುವ ಉತ್ಕಟೀಚ್ಛೆ ಉಂಟಾಯಿತು.ಬೆಳಗಾಂವಿಗೆ ಹೋದೆ.ಅವರು ಇವರ ಅನುಭವದ ಆರ್ಹತಾಪತ್ರ ಕೇಳಿದ್ದರಿಂದ,ಗೆಳೆಯ ಸಂಜೀವರಾಯರ ಒತ್ತಾಸೆಯಿಂದ ಗೋಕಾಕ ಶ್ರೀ ಶಾರದ ಸಂಗೀತ ನಾಟಕ ಮಂಡಲಿಯನ್ನು ಸೇರಿದೆ.ಇಲ್ಲಿಯೂ ಸಮಾಧಾನವಾಗದೆ,ಆತ್ಮೀಯ ಅಭಿಮಾನಿ ಬಿ.ಎಸ್.ರಾಜುರವರ ಸಹಕಾರದಿಂದ ಹಿಂದಿರುಗಿ ಬಂದು ಸುಬ್ಬಯ್ಯನಾಯ್ಡುರವರಲ್ಲಿ ಸರ್ಟಿಫಿಕೇಟ್ ಕೇಳಿದೆ.೧೯೫೩ರಲ್ಲಿ ಇವರದೇ ಆದ ಕಂಪೆನಿಯನ್ನು ಪ್ರಾರಂಭಿಸಬೇಕೆಂದು ನಿರ್ಧರಿದಿದೆ.ಮೈಸೂರು ಥಿಯೇಟ್ರಿಕಲ್ ಕಂಪೆನಿಯ ಲಾಂಛನದಲ್ಲಿ ನಾಟಕಗಳನ್ನು ಪ್ರದರ್ಶಿಸುತ್ತಿದ್ದು ಕಲಕ್ಷನ್ ದೃಷ್ಷಿಯಿಂದ ಉತ್ತಮವಾಗಿದ್ದರೂ,ನಾಟಕ ಕಂಪನಿಯ ಆಂತರಿಕ ರಾಜಕೀಯ ಆರಿವು ಇವರಲ್ಲಿ ಕೊರತೆಯಾಗಿದ್ದುದರಿಂದ ಆಂದೋಳನವನ್ನು ಅಡಗಿಸಲಾರದೆ ತಾತ್ಕಾಲಿಕವಾಗಿ ಕಂಪೆನಿ ನಿಲ್ಲಿಸಿದೆ.೧೯೫೭ರಲ್ಲಿ ಮಾಸ್ಟರ್ ಹಿರಣ್ಣಯ್ಯ ಬಿ.ಎನ್.ಚಿನ್ನಪ್ಪ ಮತ್ತು ಇತರ ಹಿತೈಷಿ ಕಲಾವಿದರ ಸಹಕಾರ ಬೆಂಬಲದೊಂದಿಗೆ ಬಳ್ಳಾರಿ ಲಲಿತಮ್ಮನವರು ಸ್ಥಾಪಿಸಿದ ಕಂಪನಿ ಸೇರಿದೆ. ಅ ಕಂಪೆನಿ ಅರಸೀಕೆರೆ ಮೊಕ್ಕಾಮಿನಲ್ಲಿರುವಾಗ ಎಂ.ಆರ್.ಪಾರ್ಥಸಾರಥಿ,ಮುಸರಿಕೃಷ್ಣಮೂರ್ತಿ, ಮಾಸ್ಟರ್ ಹಿರಣ್ಣಯ್ಯ ಮತ್ತು ಇವರು ಕೂಡಿ ಸ್ವಂತ ಕಂಪೆನಿಯನ್ನು ಮಾಡುವ ಆಶೆಯ ಬೀಜಾಂ ಕುರವಾಯಿತು,ಅದು ಮೊಳಕೆಯೊಡೆದು ಸಸಿಯಾಗಲು ತಡವಾಗಲಿಲ್ಲ.ನಾಲ್ಕಾರು ಜನರ ಪಾಲುದಾರಿಕೆಯ ಸ್ವತ್ತಾಗಿ ಪ್ರಾರಂಭವಾಗಬೇಕಾಗಿದ್ದ ಮಾಸ್ಟರ್ ಹಿರಣ್ಣಯ್ಯ ಮಿತ್ರರ ಮಂಡಲಿ ಬೇಗ ಒಡೆದು ಹೋಳಾಗದಿರಲೆಂಬ ಮುಂದಾಲೋಚನೆಯಿಂದ ಇವರು ಮತ್ತು ಮಾಸ್ಟರ್ ಇಬ್ಬರೇ ಕೂಡಿ ಕಂಪೆನಿಯನ್ನು ಪ್ರಾರಂಭಿಸಿದೆವು. ೧೬-೨-೧೯೫೯ ಚಿತ್ರದುರ್ಗದ ಜಯಣ್ಣ ಮತ್ತು ಚನ್ನಪ್ಪ ಸಹೋದರರ ಸಹಾಯದಿಂದ ಆಗ ಇವರಲ್ಲಿದ್ದ ಕೇವಲ ೧೨೪೫ ರೂಪಾಯಿಗಳ ಬಂಡವಾಳ ಹೂಡಿಕೆಯಲ್ಲಿ ಹಿರಣ್ಣಯ್ಯ ಮಿತ್ರಮಂಡಲಿ ಉದಯವಾಯಿತು.ದೇವದಾಸಿ ನಾಟಕವನ್ನು ಪ್ರಥಮವಾಗಿ ಪ್ರಾರಂಭಿಸಿದೆವು.ಆಗ ಕಂಪೆನಿಯ ಆಡಳಿತವನ್ನು ಸ್ವತ್ಃಮಾಸ್ಟರ ಅವರೇ ನೋಡಿಕೊಳ್ಳುತ್ತಿದ್ದರು.ಆರ್ಥಿಕವಾಗಿ ಎಡವುತ್ತಾ, ಕುಂಟುತ್ತಾ ನಡೆದಿದ್ದ ಕಂಪೆನಿ ಸಾಗರದ ಮೊಕ್ಕಾಮಿನಲ್ಲಿ ಚೇತರಿಸಿಕೊಂಡಿತು.
ಜೆಟ್ ಲಿ
ಜೆಟ್ ಲಿ (ಹುಟ್ಟಿದ ದಿನಾಂಕ: ೨೬ ಏಪ್ರಿಲ್ ೧೯೬೩) ಎಂಬ ಹೆಸರಿನಿಂದ ಖ್ಯಾತವಾಗಿರುವ ಲಿ ಲಿಯಾಂಜಿ ಒಬ್ಬ ಚೀನೀ ಸಿನೆಮಾ ನಟ, ನಿರ್ಮಾಪಕ, ಮಾರ್ಶಲ್ ಕಲಾವಿದ ಮತ್ತು ನಿವೃತ್ತ 'ವುಶು' ಪಟು. ಅವರೊಬ್ಬರು ಸಿಂಗಾಪುರ ದೇಶದ ನಾಗರೀಕರರೂ ಆಗಿದ್ದಾರೆ. (Naturalization ಮೂಲಕ).
'ಲಿ'ಯವರ ಮೊದಲ ಚೀನೀಯೇತರ ಸಿನೆಮಾ ೧೯೯೮ರಲ್ಲಿ ಬಿಡುಗಡೆಯಾದ ಲಿದಲ್ ವೆಪನ್ ೪. ಇದರಲ್ಲಿ ಖಳನಾಯಕನಾಗಿ ನಟಿಸಿದ್ದರು. ಮುಖ್ಯಪಾತ್ರದಲ್ಲಿ ನಟಿಸಿದ ಮೊದಲ ಹಾಲಿವುಡ್ ಚಿತ್ರ ರೋಮಿಯೋ ಮಸ್ಟ್ ಡೈ (೨೦೦೧ ಇಸವಿ, ಹಾನ್ ಸಿಂಗ್ ಪಾತ್ರ). ಅವರು ಅನೇಕ ಆಕ್ಷನ್ ಸಿನೆಮಾಗಳಲ್ಲಿ ನಟಿಸಿದ್ದಾರೆ. ಕಿಸ್ ಆಫ್ ದ ಡ್ರಾಗನ್ ಮತ್ತು ಅನ್ ಲೀಶ್‍ಡ್ ಎಂಬ ಫ್ರೆಂಚ್ ಸಿನೆಮಾಗಳಲ್ಲೂ ನಟಿಸಿದ್ದಾರೆ. ದ ಒನ್ (೨೦೦೧) ಸಿನೆಮಾದಲ್ಲಿ ಸಹನಟನಾಗಿ ಜಾಕಿ ಚಾನ್‌ ಜೊತೆ 'ದ ಫಾರ್‍ಬಿಡನ್ ಕಿಂಗ್‍ಡಂ' (೨೦೦೮), ಸಿಲ್ವಿಸ್ಟರ್ ಸ್ಟಲ್ಲೋನ್ ನ 'ಎಕ್ಸ್ ಪ್ಯಾಂಡೇಬಲ್' ಸರಣಿಯಲ್ಲಿ ಮತ್ತು 'ಮಮ್ಮಿ: ಟೂಂಬ್ ಆಫ್ ದ ಡ್ರಾಗನ್ ಎಂಪೆರರ್' (೨೦೦೮) ಸಿನೆಮಾದಲ್ಲಿ ಪ್ರಮುಖ ಖಳನಟನಾಗಿಯೂ ನಟಿಸಿದ್ದಾರೆ.
ಹೊರಸಂಪರ್ಕಗಳು
ವರ್ಗ:ಚಲನಚಿತ್ರ ನಟರು ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ಎಚ್. ಗಿರಿಜಮ್ಮ
'''ಡಾ. ಎಚ್. ಗಿರಿಜಮ್ಮ''' ಒಬ್ಬರು ವೈದ್ಯೆ ಹಾಗೂ ಕನ್ನಡ ಸಾಹಿತಿ. ಹಲವು ಕಥಾಸಂಕಲನಗಳನ್ನು, ವೈದ್ಯವಿಜ್ಞಾನ ಕೃತಿಗಳನ್ನು ರಚಿಸಿದವರು. ಸಾಹಿತ್ಯ ಕ್ಷೇತ್ರದಲ್ಲಷ್ಟೇ ಅಲ್ಲದೆ ಚಲನಚಿತ್ರ, ಸಾಕ್ಷ್ಯಚಿತ್ರಗಳ ಬರೆವಣಿಗೆ, ನಿರ್ಮಾಣಗಳಲ್ಲಿ ಕೂಡ ತೊಡಗಿಸಿಕೊಂಡಿದ್ದರು.
ಜೀವನ
ಇವರು ಹರಿಹರದಲ್ಲಿ ಜನಿಸಿದರು. ಪಿಯುಸಿವರೆಗೆ ದಾವಣಗೆರೆಯಲ್ಲಿ ವಿದ್ಯಾಭ್ಯಾಸ ಮಾಡಿದರು. ಮೈಸೂರು ಮೆಡಿಕಲ್ ಕಾಲೇಜಿನಲ್ಲಿ ವೈದ್ಯಕೀಯ ಶಿಕ್ಷಣ ಪಡೆದು ಹರಿಹರದಲ್ಲಿ ವೈದ್ಯಕೀಯ ವೃತ್ತಿ ಆರಂಭಿಸಿದರು. ಅನಂತರ ಬೆಂಗಳೂರಿನಲ್ಲಿ ವೃತ್ತಿಜೀವನವನ್ನು ಮುಂದುವರೆಸಿದರು. ೨೦ಕ್ಕೂ ಹೆಚ್ಚು ವರ್ಷಗಳ ಕಾಲ ಸರ್ಕಾರಿ ಆಸ್ಪತ್ರೆಯಲ್ಲಿ ಸೇವೆ ಸಲ್ಲಿಸಿದ್ದರು.
ವೃತ್ತಿ ಪ್ರವೃತ್ತಿ
ವೃತ್ತಿಯಿಂದ ವೈದ್ಯೆಯಾಗಿದ್ದು ಪ್ರಸೂತಿ ಹಾಗೂ ಸ್ತ್ರೀರೋಗ ತಜ್ಞೆಯಾಗಿದ್ದರು. ಪ್ರವೃತ್ತಿಯಿಂದ ಸಾಹಿತ್ಯ, ಚಲನಚಿತ್ರ, ಸಾಕ್ಷ್ಯಚಿತ್ರಗಳಲ್ಲಿ ತೊಡಗಿಸಿಕೊಂಡಿದ್ದರು. ೧೫ ಟೆಲಿಫಿಲ್ಮ್‌ಗಳು, ೫ ಟೆಲಿ ಧಾರಾವಾಹಿಗಳು ಮತ್ತು ೧೦ ಸಾಕ್ಷ್ಯಚಿತ್ರಗಳನ್ನು ನಿರ್ಮಿಸಿದ್ದಾರೆ. 'ಪಂಚವಟಿ', 'ಗಾಜಿನ ಮನೆ', 'ಮೇಘ ಮಲ್ಹಾರ' ಸಿನೆಮಾಗಳಿಗೆ ಕತೆ ಬರೆದಿದ್ದಾರೆ. 'ಅಂತರಗಂಗೆ' ಎಂಬ ಚಲನಚಿತ್ರವನ್ನು ನಿರ್ದೇಶಿಸಿದ್ದಾರೆ.
ನಿಧನ
೧೭ಆಗಸ್ಟ್ ೨೦೨೧ ರಂದು ದಾವಣಗೆರೆಯಲ್ಲಿ ನಿಧನರಾದರು. ಅವರಿಗೆ ೭೦ ವರ್ಷ ವಯಸ್ಸಾಗಿತ್ತು.
ಹೊರಕೊಂಡಿಗಳು
ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು ವರ್ಗ:ಲೇಖಕಿಯರು ವರ್ಗ:ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಸಾಹಿತಿಗಳು ವರ್ಗ:ಚಲನಚಿತ್ರ ಕಥೆ ಲೇಖಕ ವರ್ಗ:೨೦೨೧ ನಿಧನ ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಾ ಸ್ಪರ್ಧೆಗೆ ಬರೆದ ಲೇಖನ
ವಂದನಾ
ವಂದನಾ ಕನ್ನಡ ಚಿತ್ರರಂಗದ ಪ್ರತಿಭಾನ್ವಿತ ನಾಯಕ ನಟಿ. ೧೯೬೦ರ ದಶಕದಲ್ಲಿ ನಾಯಕಿಯಾಗಿ ಚಾಲ್ತಿಯಲ್ಲಿದ್ದ ವಂದನಾ ಮೇರು ನಿರ್ದೇಶಕ ಜಿ.ವಿ.ಅಯ್ಯರ್ ಅವರ ಚಿತ್ರಗಳಿಂದ ಗುರುತಿಸಿಕೊಂಡಿದ್ದಾರೆ. ಲಾಯರ್ ಮಗಳು(೧೯೬೩), ಪೋಸ್ಟ್ ಮಾಸ್ಟರ್(೧೯೬೪), ಭಾಗ್ಯದ ಬಾಗಿಲು(೧೯೬೮) ಮತ್ತು ಮೈಸೂರು ಟಾಂಗ(೧೯೬೮) ಚಿತ್ರಗಳಲ್ಲಿನ ಪಕ್ವ ಅಭಿನಯದಿಂದ ಜನಮನ್ನಣೆ ಗಳಿಸಿದ ಅಭಿನೇತ್ರಿ.
ವೃತ್ತಿಜೀವನ
೧೯೬೨ರಲ್ಲಿ ತೆರೆಗೆ ಬಂದ ಜಿ.ವಿ.ಅಯ್ಯರ್ ನಿರ್ದೇಶನದ ಕಲ್ಯಾಣ್ ಕುಮಾರ್, ಉದಯ್ ಕುಮಾರ್,ಲೀಲಾವತಿ ಮತ್ತು ಎಮ್.ವಿ.ರಾಜಮ್ಮ ಮುಂತಾದವರು ಅಭಿನಯಿಸಿದ ತಾಯಿ ಕರುಳು ಚಿತ್ರದ ಮೂಲಕ ಕನ್ನಡದ ಬೆಳ್ಳಿ ತೆರೆಗೆ ಪರಿಚಿತರಾದ ವಂದನಾ ಬಹುತಾರಾಗಣವಿದ್ದ ಮೊದಲ ಚಿತ್ರದಲ್ಲಿಯೇ ತಮ್ಮ ಅಭಿನಯ ಸಾಮರ್ಥ್ಯದಿಂದ ಚಿತ್ರಪಂಡಿತರ ಗಮನ ಸೆಳೆದರು. ವಂದನಾರ ಅಭಿನಯವನ್ನು ಮೆಚ್ಚಿದ ಜಿ.ವಿ.ಅಯ್ಯರ್ ತಾವು ನಿರ್ದೇಶಿಸಿದ ಬಂಗಾರಿ(೧೯೬೩), ಲಾಯರ್ ಮಗಳು(೧೯೬೩) ಮತ್ತು ಪೋಸ್ಟ್ ಮಾಸ್ಟರ್(೧೯೬೪) ಚಿತ್ರಗಳಲ್ಲಿ ನಾಯಕಿಯಾಗಿ ನಟಿಸಲು ಅವಕಾಶ ನೀಡಿದರು. ಪೋಸ್ಟ್ ಮಾಸ್ಟರ್ ಚಿತ್ರದಲ್ಲಿ ಪರಿಸ್ಥಿತಿಯ ಸುಳಿಗೆ ಸಿಲುಕಿ ಮನೆಯನ್ನು ತೊರೆದ ತನ್ನ ತಂದೆಯ ಸ್ಥಾನದಲ್ಲಿ ನಿಂತು ಸ್ವಹಿತವನ್ನು ಮರೆತು ಕುಟುಂಬದ ಜವಾಬ್ದಾರಿಯನ್ನು ಸುಸೂತ್ರವಾಗಿ ನಿಭಾಯಿಸುವ ಪೋಸ್ಟ್ ಮಾಸ್ಟರನ ಮಗಳಾಗಿ ವಂದನಾರದ್ದು ಮನಮುಟ್ಟುವ ಭಾವಪೂರ್ಣ ಅಭಿನಯ. ತಾಯಿ ಕರುಳು ಚಿತ್ರದ ತಮಿಳು ಅವತರಣಿಕೆಯಾದ ತಾಯಿನ್ ಕರುಣೈ(೧೯೬೫) ಚಿತ್ರದಲ್ಲಿ ಕಲ್ಯಾಣ್ ಕುಮಾರ್ ಅವರ ಜೋಡಿಯಾಗಿ ಅಭಿನಯಿಸಿದ್ದಾರೆ.
ರಾಜ್ ಕುಮಾರ್ ಮತ್ತು ಲೀಲಾವತಿ ಅಭಿನಯದ ಮದುವೆ ಮಾಡಿ ನೋಡು(೧೯೬೫) ಚಿತ್ರದ ಚಿಕ್ಕ ಪಾತ್ರದಲ್ಲಿ ಚೊಕ್ಕ ಅಭಿನಯ ನೀಡಿದ ವಂದನಾ ಉದಯಕುಮಾರ್ ಅವರೊಂದಿಗೆ ದೇವಮಾನವ(೧೯೬೬), ಕಲ್ಯಾಣ್ ಕುಮಾರ್ ಅವರೊಂದಿಗೆ ಕಲ್ಲುಸಕ್ಕರೆ(೧೯೬೭) ಚಿತ್ರಗಳಲ್ಲಿ ನಾಯಕಿಯಾಗಿ ಶಕ್ತ ಅಭಿನಯ ನೀಡಿದ್ದಾರೆ. ಹಾಸ್ಯ ಚಕ್ರವರ್ತಿ ನರಸಿಂಹರಾಜು ನಾಯಕರಾಗಿ ಅಭಿನಯಿಸಿದ ಬ್ಲಾಕ್ ಮಾರ್ಕೆಟ್(೧೯೬೭) ಚಿತ್ರದಲ್ಲಿ ಮೋಹಕ ಪಾತ್ರದಲ್ಲಿ ಮಿಂಚಿದ ವಂದನಾ ರಾಜ್ ಕುಮಾರ್ ಮತ್ತು ಭಾರತಿ ಮುಖ್ಯ ಭೂಮಿಕೆಯಲ್ಲಿದ್ದ ಬೀದಿ ಬಸವಣ್ಣ(೧೯೬೭) ಮತ್ತು ರಾಜಶೇಖರ(೧೯೬೭) ಚಿತ್ರಗಳಲ್ಲಿ ಪ್ರಮುಖ ಪಾತ್ರವೊಂದನ್ನು ನಿರ್ವಹಿಸಿದ್ದರು. ಬಿ.ಆರ್.ಪಂತುಲು ನಿರ್ದೇಶನದ ಬೀದಿ ಬಸವಣ್ಣ ಚಿತ್ರದಲ್ಲಿ ಹಳ್ಳಿ ಹುಡುಗಿಯಾಗಿ ಗಮನ ಸೆಳೆದ ವಂದನಾ ಜಿ.ವಿ.ಅಯ್ಯರ್ ನಿರ್ದೇಶನದ ರಾಜಶೇಖರ ಚಿತ್ರದಲ್ಲಿ ಋಣಾತ್ಮಕ ಛಾಯೆಯ ಪಂಕಜವಲ್ಲಿಯಾಗಿ ವಿಶಿಷ್ಥ ಅಭಿನಯ ನೀಡಿದ್ದಾರೆ.
ಕೆ.ಎಸ್.ಎಲ್.ಸ್ವಾಮಿ ನಿರ್ದೇಶನದ ಭಾಗ್ಯದ ಬಾಗಿಲು(೧೯೬೮) ವರನಟ ಡಾ.ರಾಜ್ ಕುಮಾರ್ ಅಭಿನಯದ ೧೦೦ನೇ ಚಿತ್ರ. ಈ ಚಿತ್ರದಲ್ಲಿ ನಾಯಕಿಯಾಗಿ ಗಮನಾರ್ಹ ಅಭಿನಯ ನೀಡಿದ ವಂದನಾ ರಾಜ್ ಅಭಿನಯದ ೧೦೦ನೇ ಚಿತ್ರದ ನಾಯಕಿಯಾಗಿ ನಟಿಸಿದ ಹೆಗ್ಗಳಿಕೆಗೆ ಪಾತ್ರರು.
ನಟಶೇಖರ ಕಲ್ಯಾಣ್ ಕುಮಾರ್ ಅವರೊಂದಿಗೆ ಪ್ರವಾಸಿ ಮಂದಿರ(೧೯೬೮), ಮಮತೆ(೧೯೬೮) ಮತ್ತು ಮಂಕುದಿಣ್ಣೆ(೧೯೬೮) ಮುಂತಾದ ವಿಶಿಷ್ಠ ಚಿತ್ರಗಳಲ್ಲಿ ಅಭಿನಯಿಸಿದ ವಂದನಾ ಕಲ್ಯಾಣ್ ಕುಮಾರ್ ಮತ್ತು ಉದಯಕುಮಾರ್ ಅವರೊಂದಿಗೆ ಅಭಿನಯಿಸಿದ ಮೈಸೂರು ಟಾಂಗ(೧೯೬೮) ಚಿತ್ರದಲ್ಲಿ ಎರಡು ವಿಭಿನ್ನ ಛಾಯೆಯುಳ್ಳ ಪಾತ್ರದಲ್ಲಿ ಅಮೋಘ ಅಭಿನಯ ನೀಡಿದ್ದಾರೆ. ಜಿ.ವಿ.ಅಯ್ಯರ್ ನಿರ್ದೇಶಿಸದ ಈ ಚಿತ್ರವನ್ನು ಸ್ವತಃ ವಂದನಾ ಅವರೇ ತಮ್ಮ ವಿಜಯಲಕ್ಷ್ಮಿ ಮೂವಿಟೋನ್ಸ್ ಸಂಸ್ಥೆಯಿಂದ ನಿರ್ಮಿಸಿದ್ದರು ಎನ್ನುವುದು ಗಮನಾರ್ಹ. ಇವರ ಕೊನೆಯ ಚಿತ್ರ ೧೯೭೦ರಲ್ಲಿ ಬಿಡುಗಡೆಗೊಂಡ ಬೋರೇಗೌಡ ಬೆಂಗಳೂರಿಗೆ ಬಂದ. ಈ ಚಿತ್ರದಲ್ಲಿ ಆಗಷ್ಟೇ ಚಿತ್ರರಂಗ ಪ್ರವೆಶಿಸಿದ್ದ ಶ್ರೀನಾಥ್ಗೆ ವಂದನಾ ನಾಯಕಿಯಾಗಿದ್ದರು.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ಅನಂತ ಪೈ
ಕಾರ್ಕಳ ವೆಂಕಟ್ರಾಯ ಅನಂತ್ ಪೈ ರವರು (೧೭ ಸೆಪ್ಟೆಂಬರ್ ೧೯೨೯ -೨೪ ಫೆಬ್ರುವರಿ ೨೦೧೧) ಭಾರತದ ಅಥವಾ ವಿಶ್ವದ ಮಕ್ಕಳಿಗೆ ’ಅಂಕಲ್ ಪೈ’ ಯೆಂದೇ ಪ್ರಸಿದ್ದರಾಗಿದ್ದಾರೆ. ವ್ಯಂಗ್ಯ ಚಿತ್ರಗಳು ಅಷ್ಟೇನೂ ಹೆಸರುಮಾಡಿರದ ಕಾಲದಲ್ಲಿ 'ಅನಂತ ಪೈ'ರವರು ಮಕ್ಕಳ ಮನಸ್ಸಿಗೆ ನಾಟುವಂತೆ ಸೃಷ್ಟಿಸಿದ ಕಥಾಚಿತ್ರಗಳು, ಅವರ ಕಥೆಯನ್ನು ಹೇಳುವ ಕೌಶಲ್ಯಕ್ಕೆ ಸಾಕ್ಷಿಯಾಗಿವೆ. ಮಕ್ಕಳ ಸುಶುಪ್ತ ಚೇತನವನ್ನು ಹುರಿಗೊಳಿಸಿ ಅತ್ಯಂತ ಕ್ಲಿಶ್ಟವಾದ ಪೌರಾಣಿಕ ಐತಿಹಾಸಿಕ ಕಥಾ ಸನ್ನಿವೇಷಗಳನ್ನು ಮಕ್ಕಳಿಗೆ ತಿಳಿಯುವ ರೀತಿಯಲ್ಲಿ ಹೇಳಿ ರಂಜಿಸಿದ ಕೀರ್ತಿ 'ಪೈ'ರವರಿಗೆ ಸಲ್ಲುತ್ತದೆ. 'ಅನಂತ್ ಪೈ' ಒಬ್ಬ ಸೃಜನಶೀಲ ಬರಹಗಾರರು. ಮಕ್ಕಳನ್ನು ಕಂಡರೆ ಅವರಿಗೆ ಅತೀವ ಪ್ರೀತಿ. ಸ್ವತಃ ಆವರಿಗೆ ಮಕ್ಕಳಿಲ್ಲದಿದ್ದರೂ ವಿಶ್ವದ ಮಕ್ಕಳಿಗಾಗಿ ಅವರು ರಚಿಸಿದ ಕಥಾಚಿತ್ರಗಳು ಅಪಾರ ; ಹಾಗೂ ಅನನ್ಯ. ಫೆಬ್ರವರಿ ೧೯ ರಂದು 'ಭಾರತದ ಮೊಟ್ಟಮೊದಲ ಕಾಮಿಕ್ಸ್ ಸಮಾವೇಶ'ದಲ್ಲಿ 'ಜೀವಮಾನದ ಸಾಧನೆ ಪ್ರಶಸ್ತಿ ' ಪಡೆದು ಸನ್ಮಾನಿಸಲ್ಪಟ್ಟರು.
ಪಂಚತಂತ್ರದ ಅಮೂಲ್ಯ ಕಥೆಗಳು
'ಅಮರಚಿತ್ರ ಕಥೆಗಳ ಪುಸ್ತಕ'ಗಳಲ್ಲಿ 'ಪೈ'ರವರು ಹೆಣೆದಿರುವ 'ಪಂಚತಂತ್ರದ ಅದ್ಬುತ ಕಥೆಗಳು', 'ವಿಷ್ಣು ಶರ್ಮರ, ಜಾತಕ ಕಥೆ'ಗಳನ್ನುಆಧರಿಸಿವೆ. ಅದಲ್ಲದೆ, ಅಮರ ಚಿತ್ರ ಕಥಾ ಸಂಗ್ರಹ, ಧೀರ-ಶೂರ-ಯೋಧರ ಜೀವನ ಕಥೆಯ ಚಿತ್ರಗಳು, ಸಾಂಪ್ರದಾಯಿಕ, ಜನಪದೀಯ ಕೃತಿಗಳ ಸಂಗಮ. 'ಅಮರಚಿತ್ರ ಕಥೆಗಳ ಪುಸ್ತಕಗಳು' ವರ್ಷದಲ್ಲಿ ೩ ಮಿಲಿಯನ್ ಪ್ರತಿಗಳು ಮಾರಾಟವಾಗುತ್ತಿವೆ.
ಜನನ, ಬಾಲ್ಯ, ವಿದ್ಯಾಭ್ಯಾಸ
ಅವರ ತಂದೆ, ವೆಂಕಟ್ರಾಯ ಮತ್ತು ತಾಯಿ ಸುಶೀಲಾ ಪೈ. ಈ ಕೊಂಕಣಿ ಭಾಷೆಯನ್ನು ಮಾತಾಡುವ ದಂಪತಿಗಳ ಮಗನಾಗಿ ಅವರು, ೧೯೨೯ ರ ಸೆಪ್ಟೆಂಬರ್, ೧೭ ರಂದು ಕಾರ್ಕಳದಲ್ಲಿ ಜನಿಸಿದರು. ಅವ್ರು ಇನ್ನೂ ಎರಡುವರ್ಷದ ಮಗುವಾಗಿರುವಾಗಲೇ ತಂದೆತಾಯಿಗಳು ಮೃತರಾದರು. ಸಂಬಂಧಿಕರ ಸಹಕಾರದಿಂದ ಅನಂತ್ ರವರು ಬಾಲ್ಯಾವಸ್ಥೆಯನ್ನು ಕಳೆದರು. ಅವರು ತಮ್ಮ ೧೨ ನೆಯ ವಯಸ್ಸಿನಲ್ಲಿ ಬೊಂಬಾಯಿಗೆ ಬಂದರು. ಅಲ್ಲಿ ಬೊಂಬಾಯಿನ ಉಪನಗರವಾದ ಮಾಹಿಮ್ ನ 'ಓರಿಯೆಂಟಲ್ ಶಾಲೆ'ಯಲ್ಲಿ ಶಿಕ್ಷಣವನ್ನು ಪಡೆದರು. ಮುಂದೆ, ಮುಂಬಯಿ 'ವಿಶ್ವವಿದ್ಯಾಲಯದ ಕೆಮಿಕಲ್ ಟೆಕ್ನೋಲಜಿ ವಿಭಾಗ'ದಲ್ಲಿ ಎರಡು ಪದವಿಗಳನ್ನು ಗಳಿಸಿದರು.
ಅಮರ ಚಿತ್ರ ಕಥೆ
೧೯೬೭ ರಲ್ಲಿ, ಮೊಟ್ಟಮೊದಲು ಅನಂತ ಪೈ ಹೊರತಂದ ಚಿತ್ರಕಥಾ ಸಂಗ್ರಹವೆಂದರೆ 'ಅಮರಚಿತ್ರಕಥಾ'. ಹಿಂದಿ, ಇಂಗ್ಲೀಷ್ ಭಾಷೆಗಳಲ್ಲಿ ಬರಹವಿದ್ದ ಈ ಪ್ರತಿಗಳು ಕಾಲಾಂತರದಲ್ಲಿ ಭಾರತದ ಹಲವು ಭಾಷೆಗಳಲ್ಲಿ, ನಂತರ ವಿಶ್ವ ಪ್ರಮುಖ ಭಾಷೆಗಳಲ್ಲಿ ಬರಲಾರಂಭಿಸಿದವು. ತೆನಾಲಿರಾಮನ ಚಿತ್ರದ ಜೊತೆ ತೆನಾಲಿ ರಾಮಕೃಷ್ಣ ನ ಕಥೆ ಓದಿದ ಓದುಗರ ಮನಸ್ಸಿನಲ್ಲಿ ಅಚ್ಚಳಿಯದೆ ಅಚ್ಚೊತ್ತಿರುವ ವ್ಯಕ್ತಿತ್ವ ಅನನ್ಯವಾದದ್ದು. ಬೇರೆ ಪಾತ್ರಗಳಾದ ಸಾವಿತ್ರಿ, ನಳ ದಮಯಂತಿ, ವಸಂತಸೇನೆ-ಉದಯನ, ರಾಮ, ಪರಶುರಾಮ, ಶ್ರವಣಕುಮಾರ, ಶಿಶುಪಾಲ, ಜರಾಸಂಧ, ಶಕುಂತಲೆ, ಕಿತ್ತೂರು ಚೆನ್ನಮ್ಮ, ರಾಣಿ ಅಬ್ಬಕ್ಕ, ಎಲ್ಲ ಒಂದೊಂದು ಕಲ್ಪನೆಯನ್ನು ಉಳಿಸಿಹೋಗಿದ್ದಾರೆ.
'ಅಮರಚಿತ್ರಕಥ,' ಬೆಂಗಳೂರಿನಲ್ಲಿ ೧೯೬೫ ರಲ್ಲೇ ಆರಂಭವಾಗಿತ್ತು
ಸನ್. ೧೯೬೫ ರಲ್ಲೇ, 'ಐ.ಬಿ.ಎಚ್'ನ, ಬೆಂಗಳೂರು ಶಾಖಾ ಪ್ರಭಾರಿ,ಜಿ. ಕೆ. ಅನಂತರಾಮ್ ರವರಿಂದ 'ಅಮರಚಿತ್ರಕಥಾ' ಎಂಬ ಹೆಸರಿನಲ್ಲಿ ಕನ್ನಡ ಕಥಾ ಸಂಗ್ರಹ, ಪ್ರಥಮವಾಗಿ ಶುರುವಾಯಿತು. ಇದು 'ಅಂಕಲ್ ಪೈ' ರವರಿಗಿಂತ ಮೊದಲೇ ಸ್ಥಾಪಿಸಲ್ಪಟ್ಟಿತ್ತು, ಎನ್ನುವ ವಿಷಯ ಔಟ್ ಲುಕ್ ಪತ್ರಿಕೆ ಯಲ್ಲಿ ದಾಖಲಾಗಿದೆ. ಇಂಗ್ಲೀಷ್ ಕಾಮಿಕ್ಸ್ ಪುಸ್ತಕಗಳು ಹಾಗೂ ಹಲವು ವಿಧದ ಕೇವಲ ಇಂಗ್ಲೀಷ್ ಲೇಖಕರ ಪುಸ್ತಕಗಳನ್ನು ಮಾರಿ-ಮಾರಿ ಬೇಸತ್ತಿದ್ದ ಅನಂತರಾಮ್, ಕನ್ನಡ ಭಾಷೆಯಲ್ಲಿ ಭಾರತದ ಅಮೂಲ್ಯ ಹಾಗೂ ವಿಪುಲವಾಗಿ ಲಭ್ಯವಿರುವ, ಇತಿಹಾಸ, ಪುರಾಣ, ಮಹಾಕಾವ್ಯಗಳ ಕಥಾ-ಪ್ರಸಂಗಗಳನ್ನು ಏಕೆ ನಮ್ಮ ಭಾರತೀಯ ಮಕ್ಕಳಿಗೆ ಪರಿಚಯಿಸಬಾರದು ಎನ್ನುವ ಮಹದಾಂಕ್ಷೆಯನ್ನು ಹೃದಯದಲ್ಲಿ ಹೊಂದಿದ್ದು, ಅವಕಾಶಗಳಿಗಾಗಿ ಕಾದಿದ್ದರು. ಶಿವರಾಮಕಾರಂತರಂತಹ ಬರಹಗಾರ, ಮೇಧಾವಿಯ ಜೊತೆಗೂಡಿ, ಸನ್ ೧೯೬೫ ರಲ್ಲಿ ಅಮರಚಿತ್ರಕಥಾ ಎಂಬ ಚಿತ್ರಕಥಾ ಗುಚ್ಛವನ್ನು ಹೊರತಂದರು. ಕಾಲಾಂತರದಲ್ಲಿ 'ಐ.ಬಿ.ಎಚ್'. ನ ಮಾಲೀಕರಾಗಿದ್ದ ಮಿರ್ಚಂದಾನಿಯವರು ಮಕ್ಕಳ ಕಥೆಗಳ ವಲಯದಲ್ಲಿನ ಅಪಾರ ಬೇಡಿಕೆ ಹಾಗೂ ಸಾಧ್ಯತೆಗಳನ್ನು ಅರಿತು, ಆ ಕ್ಷೇತ್ರವನ್ನು ವಿಸ್ತರಿಸಲು, ಅನಂತ ಪೈ ರವರನ್ನು ಆಹ್ವಾನಿಸಿದರು. ಮುಂದೆ 'ದೈತ್ಯ ಪ್ರತಿಭೆ'ಯ 'ಅನಂತ ಪೈ'ರವರು, ಚಿತ್ರಕಥೆಗಳನ್ನು ಸೊಗಸಾಗಿ ಹೆಣೆದು, ಮಕ್ಕಳಿಗೆ ಹೃದಯಂಗಮವಾಗಿ ಪ್ರಸ್ತುತಪಡಿಸಿ ಮನರಂಜಿಸಿ ಪ್ರಸಿದ್ಧಪಡಿಸಿದ ಮಹಾನ್ ಕಾರ್ಯಗಳೆಲ್ಲಾ ಇತಿಹಾಸವಾಯಿತು.
ಮಕ್ಕಳಿಗಾಗಿ ಪುಸ್ತಕಗಳೇ ಇರದಕಾಲದಲ್ಲಿ
ಭಾರತದಲ್ಲಿ 'ಟೆಲಿವಿಶನ್' ಇನ್ನೂ ಬಾಲ್ಯಾವಸ್ಥೆಯಲ್ಲಿದ್ದಾಗ, ಪಟ್ಟಣಗಳಲ್ಲಿ, 'ಫ್ಯಾಂಟಮ್','ಸೂಪರ್ ಮ್ಯಾನ್', 'ಆರ್ಚಿ', ಮೊದಲಾದ ಇಂಗ್ಲೀಷ್ ಚಿತ್ರಕಥೆಗಳ ಪುಸ್ತಕಗಳು ಜನಪ್ರಿಯವಾಗಿದ್ದವು. ಭಾರತೀಯ ಭಾಷೆಗಳಲ್ಲಿ ಉತ್ತಮ ಮಟ್ಟದ ಕಥಾಚಿತ್ರಪುಸ್ತಕಗಳು ಹೆಚ್ಚಿಗೆ ಬಂದಿರಲಿಲ್ಲ. ಆ ಸಮಯದಲ್ಲಿ 'ಪೈ'ರವರ ದೂರಾಲೋಚನೆ, ಸಮಯಪ್ರಜ್ಞೆಯ ಜೊತೆಗೆ, ಸ್ವಾರಸ್ಯವಾದ ನಿರೂಪಣೆ, ಮತ್ತು ತಕ್ಕ ಚಿತ್ರಗಳ ಅಳವಡಿಕೆ ಕ್ರಮಗಳಿಂದ ಭಾರತದ ಪುರಾಣಗಳು ಮತ್ತು ಇತಿಹಾಸದಿಂದ ಆಯ್ದು ಸಿದ್ಧಪಡಿಸಿದ ಸುಂದರ ಕಥಾ ಪ್ರಸಂಗಗಳು ಒಮ್ಮೆಲೇ ಮಕ್ಕಳ ಆಸಕ್ತಿಯನ್ನು ಕೆರಳಿಸಿ ಜನಪ್ರಿಯವಾದವು.
ದೇಶದಾದ್ಯಂತ 'ಪೈ'ರವರ ಪುಸ್ತಕಗಳು ಲಭ್ಯವಾದವು
ಕತೆ ಪುಸ್ತಕ ಓದುವ ಗೀಳನ್ನು ಕೇವಲ ಮಕ್ಕಳಿಗಲ್ಲದೆ ವಯಸ್ಕರಿಗೂ ಅಭ್ಯಾಸ ಮಾಡಿಸಿದ ಹಿರಿಮೆ 'ಅಂಕಲ್ ಪೈ'ರವರದು ಈ ಬೆಳವಣಿಗೆಯಿಂದ ಸ್ಪೂರ್ಥಿಪಡೆದ ಪೈರವರು, ಸನ್, ೧೯೮೦ ರಲ್ಲಿ ಟಿಂಕಲ್ ಎಂಬ 'ವ್ಯಂಗ್ಯ ಚಿತ್ರಪುಸ್ತಕ'ವನ್ನು ಮಾರುಕಟ್ಟೆಗೆ ತಂದರು. ಇದು ಮಕ್ಕಳು ದೊಡ್ಡವರೆನ್ನದೆ, ಮನೆಮಂದಿಗೆಲ್ಲ ಪ್ರಿಯವಾದ ಪತ್ರಿಕೆಯಾಗಿ ಪ್ರತಿಯೊಬ್ಬರ ಮನೆಯ 'ದೀವಾನ್ ಖಾನೆಯ ಶೋಭೆ'ಯಾಗಿ ಪರಿಣಮಿಸಿತು. ಈ ಎರಡು ಪುಸ್ತಕ ಸರಣಿಗಳು ಭಾರತೀಯ ಇತಿಹಸದಲ್ಲಿ ಪ್ರಥಮಬಾರಿ ದಾಖಲೆಯನ್ನು ಸೃಷ್ಟಿಸಿದವು. ೨೦ ಭಾಷೆಗಳಲ್ಲಿ ಪ್ರಕಟವಾದ ೪೪೦ ಶೀರ್ಶಿಕೆಗಳನ್ನು ಹೊಂದಿದ ೮.೬ ಮಿಲಿಯನ್ ಪ್ರತಿಗಳನ್ನು ಕೊಂಡು ಓದುತ್ತಿರುವುದನ್ನು ಊಹಿಸುವುದು ಕಷ್ಟವಾಗಿದೆ.'ಟಿಂಕಲ್' ಪತ್ರಿಕೆಯಲ್ಲಿ, Letters to Uncle Pai, ಯೆಂಬ 'ಶಿರೋನಾಮ'ದಡಿಯಲ್ಲಿ ಮಕ್ಕಳ ಪ್ರಶ್ನೆಗಳಿಗೆ ಸಮಂಜಸವಾದ ಉತ್ತರಗಳನ್ನು ಹೇಳುವ ಪರಿ ಅನನ್ಯವಾಗಿತ್ತು, ಮತ್ತು ಅದು ಆ ಪತ್ರಿಕೆಯ ಜನಪ್ರಿಯತೆಗೆ ಸಾಕ್ಷಿ ಸಹಿತ.
ಈಗ 'ಅಮರಚಿತ್ರಕಥ' ಮತ್ತಿತರ ಬ್ರಾಂಡ್ ಗಳು,'ಡಿಜಿಟಲ್ ಮಾದರಿಯಲ್ಲಿ ಲಭ್ಯ'
'ಸಮೀರ್ ಪಟೇಲ್' ರ ಸ್ವಾಮಿತ್ವದಲ್ಲಿ 'ಅನಂತ ಪೈ'ರವರು, ಕಥೆಗಾರರಾಗಿ ಕೆಲಸಮಾಡುತ್ತಿದ್ದರು. ಈಗ 'ಅಮರಚಿತ್ರಕಥ' ಮತ್ತಿತರ ಕಥಾಚಿತ್ರದ ಬ್ರಾಂಡ್ ಸಂಗ್ರಹಗಳು, ಎ.ಸಿ.ಕೆ ಮೀಡಿಯಾದಲ್ಲಿ, 'ಡಿಜಿಟಲ್ ಅವತಾರ'ವನ್ನು ಪಡೆದಿವೆ. 'ರಾಮಾಯಣ', 'ಮಹಾಭಾರತ',ಮತ್ತು 'ಮದರ್ ತೆರೇಸ' ರಂತಹ ವ್ಯಕ್ತಿಸಂಗ್ರಹಗಳು ಲಭ್ಯ.
ಹೆಚ್ಚಿನ ಮಾಹಿತಿಗಾಗಿ
ವರ್ಗ:೧೯೨೯ ಜನನ ವರ್ಗ:೨೦೧೧ ನಿಧನ ವರ್ಗ:ವ್ಯಂಗ್ಯಚಿತ್ರಕಾರರು
ಅತೀ ಹೆಚ್ಚು ಹಣ ಗಳಿಸಿದ ಕನ್ನಡ ಚಲನಚಿತ್ರಗಳ ಪಟ್ಟಿ
ಕನ್ನಡ ಚಿತ್ರರಂಗವು ಕನ್ನಡ ಭಾಷೆಯಲ್ಲಿ ಚಲನಚಿತ್ರಗಳನ್ನು ನಿರ್ಮಿಸುತ್ತದೆ. 1965 ರ ಚಲನಚಿತ್ರ ಸತ್ಯ ಹರಿಶ್ಚಂದ್ರ  ₹1 ಕೋಟಿ ದಾಟಿದ ಮೊದಲ ಕನ್ನಡ ಚಿತ್ರ. 1995 ರ ಚಿತ್ರ ಓಂ  ₹10 ಕೋಟಿ ದಾಟಿದ ಮೊದಲ ಕನ್ನಡ ಚಿತ್ರ.ಮುಂಗಾರು ಮಳೆ  ₹50 ಕೋಟಿ ದಾಟಿದ ಮೊದಲ ಕನ್ನಡ ಚಿತ್ರ. ರಾಜಕುಮಾರ  ₹75 ಕೋಟಿ ದಾಟಿದ ಮೊದಲ ಕನ್ನಡ ಚಿತ್ರ. ಕೆ.ಜಿ.ಎಫ್: ಚಾಪ್ಟರ್ 1 ₹100, ₹ 150, ₹200 ಮತ್ತು ₹ 250 ಕೋಟಿ ದಾಟಿದ ಮೊದಲ ಕನ್ನಡ ಚಿತ್ರ.ಇದರ ಮುಂದುವರಿದ ಭಾಗ ಕೆ.ಜಿ.ಎಫ್: ಚಾಪ್ಟರ್ 2  ₹500, ₹750, ₹1000 ಮತ್ತು ₹1250 ಕೋಟಿ ದಾಟಿದ ಮೊದಲ ಕನ್ನಡ ಚಿತ್ರ.
ವರ್ಷವಾರು ಅತಿ ಹೆಚ್ಚು ಗಳಿಕೆ ಮಾಡಿದ ಕನ್ನಡ ಚಿತ್ರಗಳ ಪಟ್ಟಿ
ಗಮನಿಸಿ: ಕನ್ನಡ ಚಲನಚಿತ್ರಗಳ ಒಟ್ಟು ಕಲೆಕ್ಷನ್‌ಗಳಿಗೆ ಯಾವುದೇ ಅಧಿಕೃತ ಅಂಕಿಅಂಶಗಳಿಲ್ಲದ ಕಾರಣ, ಹೆಚ್ಚಿನ ಮೂಲಗಳಲ್ಲಿ ವರ್ಷದ ಅತಿ ಹೆಚ್ಚು ಗಳಿಕೆ ಎಂದು ಉಲ್ಲೇಖಿಸಲಾದ 1970 ರಿಂದ ಬಿಡುಗಡೆಯಾದ ಬಿಡುಗಡೆಗಳು ಮಾತ್ರ ಈ ವಿಭಾಗಕ್ಕೆ ಪರಿಗಣಿಸಲಾಗಿದೆ:
ಅತಿ ಹೆಚ್ಚು ಹಣ ಗಳಿಸಿದ ಚಲನಚಿತ್ರಗಳ ಟೈಮ್ ಲೈನ್
ವಿಶ್ವಾದ್ಯಂತ ಕನಿಷ್ಠ ₹10 ಕೋಟಿ ಗಳಿಸುವ ಚಿತ್ರಗಳನ್ನು ಮಾತ್ರ ಪರಿಗಣಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಕನ್ನಡ ಸಿನೆಮಾ
ಅರ್ಬಿ ಜಲಪಾತ, ಮಣಿಪಾಲ
ಸ್ಥಳ
ಅರ್ಬಿ ಜಲಪಾತವು ಕರ್ನಾಟಕದ ಮಣಿಪಾಲದ ಸಮೀಪದಲ್ಲಿದೆ. ಇದು ಮಣಿಪಾಲದ ದಶರಥ ನಗರದ ವೈಷ್ಣವಿ ದೇವಸ್ಥಾನದ ಹಿಂಭಾಗದಲ್ಲಿದೆ. ಇದು ಮಣಿಪಾಲದಿಂದ ಕೇವಲ ೨ ಕಿ.ಮೀ. ದೂರದಲ್ಲಿದೆ. ಇದು ದಟ್ಟವಾದ ಮರಗಳ ನಡುವೆ ಕಾಲೋಚಿತ ಸಣ್ಣ ಜಲಪಾತವಾಗಿದೆ. ದಟ್ಟವಾದ ಮರ-ಗಿಡಗಳು ಮತ್ತು ಬಂಡೆಗಳು ಈ ಜಲಪಾತವನ್ನು ಸುತ್ತುವರೆದಿವೆ. ಈ ಜಲಪಾತವು ವಿಶೇಷವಾಗಿ ಭಾರೀ ಮಳೆಯ ಸಮಯದಲ್ಲಿ ಭಾರೀ ಶಬ್ದದೊಂದಿಗೆ ಸುಂದರವಾಗಿ ಹರಿಯುತ್ತದೆ.
ವಿಶೇಷತೆ
ಪ್ರತಿ ಮಳೆಗಾಲದ ಆರಂಭದೊಂದಿಗೆ, ಅರ್ಬಿ ಎಂದು ಕರೆಯಲ್ಪಡುವ ಈ ಜಲಪಾತವು ಪ್ರಕೃತಿಯ ನಡುವೆ ಕಾಣಿಸಿಕೊಳ್ಳುತ್ತದೆ ಮತ್ತು ವಿವಿಧ ಪ್ರದೇಶಗಳಿಂದ ಪ್ರವಾಸಿಗರನ್ನು ಆಕರ್ಷಿಸುತ್ತದೆ. ಆದರೆ ಮಳೆಗಾಲದ ನಂತರ ಅದು ಕಣ್ಮರೆಯಾಗುತ್ತದೆ. ಇದು ಮಳೆಗಾಲದಲ್ಲಿ ಕೇವಲ ನಾಲ್ಕೈದು ತಿಂಗಳು ಮಾತ್ರ ಕಾಣಿಸಿಕೊಳ್ಳುತ್ತದೆ. ಈ ಕಾರಣದಿಂದಾಗಿ, ಈ ಜಲಪಾತವನ್ನು ಋತುವಿನ ಜಲಪಾತಗಳು ಅಥವಾ ಮಳೆಗಾಲದ ಜಲಪಾತಗಳು ಎಂದು ಕರೆಯಲಾಗುತ್ತದೆ. ಈ ಜಲಪಾತವು ಬೆಟ್ಟದ ಮೇಲಿನ ಬಂಡೆಗಳ ಕೆಳಗೆ ಬೇರುಗಳಿಂದ ಒಸರುವ ನೀರಿನಿಂದ ಹೊರಹೊಮ್ಮುತ್ತದೆ ಮತ್ತು ಬಂಡೆಗಳು ಮತ್ತು ಮರಗಳ ಮೂಲಕ ಹಲವಾರು ಶಾಖೆಗಳಾಗಿ ಬೀಳುತ್ತದೆ.
ಈ ಜಲಪಾತವು ಮಣಿಪಾಲದಿಂದ ಸುಮಾರು ೨ ಕಿ. ಮೀ. ದೂರದಲ್ಲಿರುವ ಬಡಗುಬೆಟ್ಟು ಗ್ರಾಮ ಪಂಚಾಯತ್ ವ್ಯಾಪ್ತಿಯ ದಶರಥ ನಗರದ ಅರ್ಬಿಕೋಡಿ ವೈಷ್ಣವಿ ದುರ್ಗೆಯ ದೇವಸ್ಥಾನದ ಬಳಿಯ ಶ್ರೀ ಬ್ರಹ್ಮ ರಾಮೇಶ್ವರ ಭಜನಾ ಮಂದಿರದ ಹಿಂಭಾಗದ ಬೆಟ್ಟದಿಂದ ಹರಿಯುತ್ತದೆ. ಸಾಮಾನ್ಯವಾಗಿ, ಮೇ ಅಥವಾ ಜೂನ್‌ನಲ್ಲಿ ಮಳೆಗಾಲ ಪ್ರಾರಂಭವಾದ ತಕ್ಷಣ ಜಲಪಾತಗಳು ಕಾಣಿಸಿಕೊಳ್ಳುತ್ತವೆ ಮತ್ತು ಅಕ್ಟೋಬರ್-ನವೆಂಬರ್‌ನಲ್ಲಿ ಕಣ್ಮರೆಯಾಗುತ್ತವೆ. ಆದರೆ ಜನವರಿವರೆಗೆ ಜಲಪಾತದಲ್ಲಿ ಅಲ್ಪ ಪ್ರಮಾಣದ ನೀರು ಇರುತ್ತದೆ. ಜೂನ್ ನಿಂದ ಅಕ್ಟೋಬರ್ ವರೆಗೆ ಜಲಪಾತಕ್ಕೆ ಭೇಟಿ ನೀಡಲು ಸರಿಯಾದ ಸಮಯವಾಗಿದೆ.
ಮಾರ್ಗ ಸೂಚಿ
ಇದು ಉಡುಪಿಯಿಂದ ಸುಮಾರು ೬ ಕಿ.ಮೀ ದೂರದಲ್ಲಿದೆ. ಮಣಿಪಾಲದಿಂದ ಮಂಚಿಗೆ ಬಸ್ಸಿನಲ್ಲಿ ಹೋಗಿ ದಶರಥ ನಗರದಲ್ಲಿ ಬಸ್ಸಿನಿಂದ ಇಳಿದ ನಂತರ ಜಲಪಾತವನ್ನು ತಲುಪಲು ಅರ್ಧ ಕಿ.ಮೀ. ಇರುವುದು.
ಮಣಿಪಾಲ ಶಿಕ್ಷಣ ಸಂಸ್ಥೆಗಳ ವಿದ್ಯಾರ್ಥಿಗಳಿಗೆ ವಾರಾಂತ್ಯದಲ್ಲಿ ಇದು ಪ್ರಮುಖ ಆಕರ್ಷಣೆಯಾಗಿದೆ. ವಿದ್ಯಾರ್ಥಿಗಳಂತೆ ಉಡುಪಿ, ಕುಂದಾಪುರ, ಮಣಿಪಾಲ, ಪರ್ಕಳ ಮತ್ತಿತರ ಕಡೆಯಿಂದ ಜನರು ಕುಟುಂಬ ಸಮೇತ ಈ ಜಲಪಾತಕ್ಕೆ ಭೇಟಿ ನೀಡುತ್ತಾರೆ. ಜಲಪಾತವು ಹೆಚ್ಚು ಆಳವಿಲ್ಲದಿರುವುದರಿಂದ, ಇತರ ಜಲಪಾತಗಳಂತೆ ಜೀವಕ್ಕೆ ಯಾವುದೇ ಅಪಾಯವಿಲ್ಲ. ಹಾಗಾಗಿ ಮಹಿಳೆಯರು ಮತ್ತು ಮಕ್ಕಳು ಹೆಚ್ಚಿನ ಸಂಖ್ಯೆಯಲ್ಲಿ ಈ ಜಲಪಾತಕ್ಕೆ ಭೇಟಿ ನೀಡುತ್ತಾರೆ.
ಉಲ್ಲೇಖಗಳು
ವರ್ಗ:ಜಲಪಾತಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಕೋರ್ ಬ್ಯಾಂಕಿಂಗ್
ಸಾಮಾನ್ಯ ಕೋರ್ ಬ್ಯಾಂಕಿಂಗ್ ಪ್ರಕಾರ್ಯಗಳು
೧. ಹೊಸ ವ್ಯವಹಾರ ಖಾತೆಗಳು. ೨. ಸಾಲಗಳು. ೩. ಅಡಮಾನಗಳು. ೪. ಪಾವತಿಗಳು.
ಬ್ಯಾಂಕುಗಳು ಈ ಎಲ್ಲಾ ಸೇವೆಗಳನ್ನು ಎಟಿಎಂಗಳು, ಅಂತರ್ಜಾಲ ಬ್ಯಾಂಕಿಂಗ್, ಮೊಬೈಲ್ ಬ್ಯಾಂಕಿಂಗ್ ಮತ್ತು ಶಾಖೆಗಳ ಮೂಲಕ ಲಭ್ಯಪಡಿಸಿವೆ.
ಕೋರ್ ಬ್ಯಾಂಕಿಂಗ್ ಸೇವೆಗಳು ಗಣಕಯಂತ್ರ ಮತ್ತು ಜಾಲಸಂಪರ್ಕ ತಂತ್ರಜ್ಞಾನದ ಮೂಲಕ ಬ್ಯಾಂಕುಗಳಿಗೆ ತಮ್ಮ ರೆಕಾರ್ಡ್ ಕೀಪಿಂಗ್ ಮತ್ತು ಗ್ರಾಹಕರಿಗೆ ಯಾವುದೇ ಸ್ಥಳದಿಂದ ತಮ್ಮ ಲೆಕ್ಕಕ್ಕೆ ಪ್ರವೇಶ ಮಾಡಲು ಅವಲಂಬಿಸುತ್ತದೆ. ಬ್ಯಾಂಕಿಂಗ್ ತಂತ್ರಾಂಶದ ಅಭಿವೃದ್ಧಿಯೇ ಕೋರ್ ಬ್ಯಾಂಕಿಂಗ್ ಪರಿಹಾರಗಳ ಅಭಿವೃದ್ಧಿಗೆ ಅವಕಾಶ ಮಾಡಿಕೊಟ್ಟಿದೆ.
ಕೋರ್ ಬ್ಯಾಂಕಿಂಗ್ ಈ ಕೆಳಗಿನ ಅಂಶಗಳನ್ನು ಒಳಗೊಂಡಿದೆ
೧. ಸಾಲ ಮಾಡುವುದು ಮತ್ತು ಸಾಲ ಸೇವೆ. ೨. ಹಣ ನಿಕ್ಷೇಪಗಳು ಮತ್ತು ಹಿಂಪಡೆಯುವವರೆಗಿನ ಪ್ರಕ್ರಿಯೆ. ೩. ಪಾವತಿ ಮತ್ತು ಚೆಕ್ ಪ್ರಕ್ರಿಯೆ. ೪. ಬಡ್ಡಿಗಳ ಲೆಕ್ಕ. ೪. ಗ್ರಾಹಕ ಸಂಬಂಧ ನಿರ್ವಹಣೆ(ಸಿ ಆರ್ ಎಮ್) ಚಟುವಟಿಕೆಗಳು. ೫. ಗ್ರಾಹಕರ ಖಾತೆಗಳನ್ನು ನಿರ್ವಹಿಸುವುದು. ೬. ಬಡ್ಡಿದರಗಳು ಸ್ಥಾಪಿಸುವುದು, ಬಡ್ಡಿ ದರಗಳು, ಹಿಂಪಡೆಯುವ ಸಂಖ್ಯೆ, ಖಾತೆಯಲ್ಲಿ ಕನಿಷ್ಠ ಬಾಕಿಯ ಮಾನದಂಡ, ಮುಂತಾದ ನಿಬಂಧನೆಗಳನ್ನು ನಿಯಮಿಸುವುದು. ೭. ಬಡ್ಡಿದರಗಳನ್ನು ಸ್ಥಾಪಿಸುವುದು, ಬ್ಯಾಂಕಿನ ಎಲ್ಲಾ ವ್ಯವಹಾರ ದಾಖಲೆಗಳನ್ನು ನಿರ್ವಹಿಸುವುದು. ೮. ಕೋರ್ ಬ್ಯಾಂಕಿಂಗ್ ಕಾರ್ಯಚಟುವಟಿಕೆಗಳು, ಬ್ಯಾಂಕಿನ ವಿಧ ಅವಲಂಬಿಸಿ ಭಿನ್ನವಾಗಿರುತ್ತವೆ. ಉದಾಹರಣೆಗೆ: ರಿಟೇಲ್ ಬ್ಯಾಂಕಿಂಗ್ ಪ್ರತಿಯೊಂದು ಗ್ರಾಹರಿಗೆ ಕಡೆಗೆ ಸಜ್ಜಾದ ಇದೆ; ಸಗಟು ಬ್ಯಾಂಕಿಂಗ್ ಬ್ಯಾಂಕುಗಳ ನಡುವೆ ನಡೆಸಿದ ವ್ಯಾಪಾರ ಮತ್ತು ಭದ್ರತಾಪಾತ್ರಗಳ ವ್ಯಾಪಾರ ಒಳಗೊಂಡಿರುತ್ತದೆ. ಭದ್ರತಾಪತ್ರಗಳ ವ್ಯವಹಾರಗಳು ಸ್ಟಾಕ್ ಗಳು, ಷೇರುಗಳ ಖರೀದಿ ಮತ್ತು ಮಾರಾಟ ಒಳಗೊಂಡಿರುತ್ತದೆ. ಕೋರ್ ಬ್ಯಾಂಕಿಂಗ್ ವ್ಯವಸ್ಥೆಗಳು ಸಾಮಾನ್ಯವಾಗಿ ನಿರ್ದಿಷ್ಟ ರೀತಿಯ ಬ್ಯಾಂಕಿಂಗಾಗಿ ವಿಶಿಷ್ಟ ಮಾಡಲಾಗಿದೆ. ಅನೇಕ ರೀತಿಯ ಕೋರ್ ಬ್ಯಾಂಕಿಂಗ್ ಕಾರ್ಯಗಳನ್ನು ಎದುರಿಸಲು ಉತ್ಪನ್ನಗಳನ್ನು ವಿನ್ಯಾಸಗೊಳಿಸಲಾಗಿದೆ. ಕೋರ್ ಬ್ಯಾಂಕಿಂಗ್ ಉತ್ಪನ್ನಗಳ ಉದಾಹರಣೆ: ಇನ್ಫೋಸಿಸಿನ ಫಿನಾಕಲೆ, ನ್ಯೂಚ್ಲಿಯಸಿನ ಫಿನ್ ವನ್ ಮತ್ತು ಒರಾಕಲಿನ ಫ್ಲೆಕ್ಸ್ಚ್ಯೂಬ್ ಅನ್ವಯಿಕ ತಂತ್ರಾಂಶ.
ಇತಿಹಾಸ
ಕೋರ್ ಬ್ಯಾಂಕಿಂಗ್ ಗಣಕಯಂತ್ರ ಮತ್ತು ಟೆಲಿಸಂಪರ್ಕ ತಂತ್ರಜ್ಞಾನದ ಆಗಮನದಿಂದ ಮಾಹಿತಿಯನ್ನು ತ್ವರಿತವಾಗಿ ಮತ್ತು ಪರಿಣಾಮಕಾರಿಯಾಗಿ ಬ್ಯಾಂಕ್ ಶಾಖೆಗಳ ನಡುವೆ ಹಂಚಿಕೊಳ್ಳುವ ಆರಂಭದಿಂದ ಸಾಧ್ಯವಾಯಿತು.
೧೯೭೦ರ ಮೊದಲು ಒಂದು ವ್ಯವಹಾರದ ಪರಿಣಾಮವನ್ನು ಲೆಕ್ಕದಲ್ಲಿ ತೋರಿಸಲು ಕೂಡ ಬಹಳ ಸಮಯವಾಗುತ್ತಿತ್ತು. ಏಕೆಂದರೆ ಪ್ರತಿಯೊಂದು ಶಾಖೆಗೂ ಅದರದೇ ಆದ ಒಂದು ಸ್ಥಳೀಯ ಸರ್ವರ್ ಇತ್ತು ಮತ್ತು ಪ್ರತಿಯೊಂದು ಶಾಖೆಯ ಸರ್ವರಿಂದ ಆ ಮಾಹಿತಿ, ಮಾಹಿತಿ ಸೆಂಟರಿನ ಸರ್ವರ್ಗಳಿಗೆ ದಿನದ ಕೊನೆಯಲ್ಲಿ ಕಳುಹಿಸಲ್ಪಡುತ್ತಿತ್ತು.
ಕಳೆದ ೩೦ ವರ್ಷಗಳಿಂದ ಹೆಚ್ಚು ಬ್ಯಾಂಕುಗಳು, ಕೋರ್ ಬ್ಯಾಂಕಿಂಗ್ ಮನವಿಗೆ ತಮ್ಮ ಕಾರ್ಯಾಚರಣೆಗಳನ್ನು ಬೆಂಬಲಿಸಲು ಸಂಚರಿಸಿದ್ದಾರೆ. ಕೋರ್ ಬ್ಯಾಂಕಿಂಗ್ "ಚೆನ್ಟ್ರಲೈಸ್ಡ್ ಆನ್ಲೈನ್ ರಿಯಲ್-ಟಯ್ಮ್ ಎಕ್ಸ್ಚೇನ್ಜ್" ಎಂದಾಗುತ್ತದೆ. ಇದು ಎಲ್ಲಾ ಬ್ಯಾಂಕಿನ ಶಾಖೆಗಳು ಮನವಿಗಳನ್ನು ಕೇಂದ್ರೀಕೃತ ಮಾಹಿತಿ ಕೇಂದ್ರಗಳ ಮೂಲಕ ಪ್ರವೇಶಿಸುತ್ತದೆ ಎಂಬ ಅರ್ಥ ನೀಡುತ್ತದೆ. ಹಣ ಠೇವಣಿ ಮಾಡಿದಾಗ ಬ್ಯಾಂಕಿನ ಸರ್ವರ್ಗಳಲ್ಲಿ ತಕ್ಷಣ ಪ್ರತಿಬಿಂಬತವಾಗುತ್ತದೆ ಮತ್ತು ಗ್ರಾಹಕರು ಆ ಬ್ಯಾಂಕಿನ ಯಾವುದೇ ಶಾಖೆಯಿಂದ ಠೇವಣಿ ಮಾಡಿದ ಹಣವನ್ನು ವಾಪಸ್ಸು ತೆಗೆದುಕೊಳ್ಳಬಹುದು ಎಂಬ ಅರ್ಥವು ನೀಡುತ್ತದೆ.
ಕೋರ್ ಬ್ಯಾಂಕಿಂಗ್ ಅನಾನುಕೂಲಗಳು
೧. ತಂತ್ರಜ್ಞಾನದ ಮೇಲೆ ಅತಿಯಾದ ಅವಲಂಬನೆ. ೨. ಗಣಕಯಂತ್ರ ವ್ಯವಸ್ಥೆಗಳಲ್ಲಿ ಯಾವುದೇ ವೈಫಲ್ಯದಿಂದ ಸಂಪೂರ್ಣ ನೆಟ್ವರ್ಕ್ ಇಳಿಯಬಹುದು. ೩. ಮಾಹಿತಿಗೆ ಸಂಪೂರ್ಣ ರಕ್ಷಣೆ ಇಲ್ಲವೆಂದರೆ ಮತ್ತು ಉಚಿತ ಪಾಲನೆ ಮಾಡಿಕೊಳ್ಳದಿದ್ದರೆ, ಹ್ಯಾಕರ್ಸ್ ಮಾಹಿತಿಯನ್ನು ಪಡೆದುಕೊಳ್ಳಬಹುದು.
ಕೋರ್ ಬ್ಯಾಂಕಿಂಗ್ ಪರಿಹಾರಗಳು
ಕೋರ್ ಬ್ಯಾಂಕಿಂಗ್ ಪರಿಹಾರಗಳು, ಬ್ಯಾಂಕಿಂಗ್ ವಲಯಗಳಲ್ಲಿ ಪರಿಭಾಷೆಯಾಗಿ ಬಳಸಲಾಗುತ್ತದೆ. ತಂತ್ರಜ್ಞಾನದ ಪ್ರಗತಿ, ವಿಶೇಷವಾಗಿ ಅಂತರಜಾಲ ಮತ್ತು ಮಾಹಿತಿ ತಂತ್ರಜ್ಞಾನ, ಬ್ಯಾಂಕಿಂಗ್ನಲ್ಲಿ ಹೊಸ ರೀತಿಯ ವ್ಯವಹಾರ ಮಾಡುವಂತೆ ಮಾಡಿದೆ. ಈ ತಂತ್ರಜ್ಞಾನಗಳು, ಬ್ಯಾಂಕುಗಳು ಮತ್ತು ಹೆಚ್ಚುತ್ತಿರುವ ದಕ್ಷತೆ ಕೈಪಿಡಿಯ ಕೆಲಸಗಳನ್ನು ಕಡಿಮೆ ಮಾಡಿವೆ. ಸಂವಹನ ತಂತ್ರಜ್ಞಾನ ಮತ್ತು ಮಾಹಿತಿ ತಂತ್ರಜ್ಞಾನವನ್ನು ಬ್ಯಾಂಕಿಂಗಿನ ಮಧ್ಯಭಾಗ ಕೋರಿಕೆಗಳೊಂದಿಗೆ ಸೇರಿಸುವುದನ್ನು ಕೋರ್ ಬ್ಯಾಂಕಿಂಗ್ ಪರಿಹಾರ ಎಂದು ಕರೆಯಲಾಗುತ್ತದೆ. ಇಲ್ಲಿ ಗಣಕಯಂತ್ರ ಸಾಫ್ಟ್ವೇರನ್ನು ಬ್ಯಾಂಕಿಂಗಿನ ಅನೇಕ ಮಧ್ಯಭಾಗ ಕಾರ್ಯಾಚರಣೆಗಳನ್ನು ನಿರ್ವಹಿಸಲು ವೃದ್ಧಿಮಾಡಲಾಗಿದೆ. ಬ್ಯಾಂಕಿಂಗ್ ಕಾರ್ಯಾಚರಣೆಗಳು: ವ್ಯವಹಾರಗಳ ದಾಖಲೆ, ಪಾಸ್ಬುಕ್ ನಿರ್ವಹಣೆ, ಸಾಲದ ಮೇಲೆ ಕೈಗಡ ಲೆಕ್ಕಾಚಾರ ಮತ್ತು ಠೇವಣಿ, ಗ್ರಾಹಕ ದಾಖಲೆಗಳು, ಪಾವತಿ ಮತ್ತು ವಾಪಸಾತಿಗಳ ಸಮತೋಲನ ವ್ಯವಹಾರಗಳು. ಈ ತಂತ್ರಾಂಶ, ಬ್ಯಾಂಕಿನ ವಿವಿಧ ಶಾಖೆಗಳಲ್ಲಿ ಅನುಸ್ಥಾಪಿಸಿ ಮತ್ತು ಗಣಕಯಂತ್ರದ ಜಾಲಗಳ ಮೂಲಕ, ಉಪಗ್ರಹ ಮತ್ತು ಅಂತರಜಾಲದ ಆಧರಿತದ ಮೇಲೆ ಪರಸ್ಪರಗೊಂಡಿದೆ. ಬ್ಯಾಂಕಿಂಗ್ ಪರಿಹಾರಗಳನ್ನು ಸ್ಥಾಪನೆ ಮಾಡಿದಾಗ ಬ್ಯಾಂಕಿನ ಗ್ರಾಹಕರಿಗೆ ಯಾವುದೇ ಶಾಖೆಯಲ್ಲಿ ಖಾತೆಗಳನ್ನು ನಿರ್ವಹಿಸಲು ಅನುಮತಿ ಸಿಗುತ್ತದೆ. ಕೋರ್ ಬ್ಯಾಂಕಿಂಗ್ ಅನ್ವಯಗಳನ್ನು ಬ್ಯಾಂಕುಗಳು ಮತ್ತು ಹಳೆಯ ತಂತ್ರಾಂಶ ಏಕೈಕ ಅತಿದೊಡ್ಡ ವೆಚ್ಚದಲ್ಲಿ ಒಂದು ಹಂಚುತ್ತಾರೆ. ಈ ಗಣಕಗಳಲ್ಲಿ ಸ್ಟ್ರಾಟೆಜಿಕ್ ಖರ್ಚು ಸೇವಾ-ಸಂಬಂಧಿತ ಸಂರಚನೆಗಳು ಮತ್ತು ವಿಸ್ತರಣೀಯ ವಿನ್ಯಾಸಗಳಲ್ಲಿ ರಚಿಸಿದ ಪೋಷಕ ತಂತ್ರಜ್ಞಾನದ ಸಂಯೋಜನೆಯನ್ನು ಆಧರಿಸಿದೆ. ಅನೇಕ ಬ್ಯಾಂಕುಗಳು ಕಸ್ಟಮ್ ಗಾಗಿರುವ ಕೋರ್ ಬ್ಯಾಂಕಿಂಗ್ ಅನ್ವಯಗಳನ್ನು ಜಾರಿಸಿದೆ. ಬೇರೆ ಗ್ರಾಹಕರು ವಾಣಿಜ್ಯ ಪ್ಯಾಕೇಜುಗಳನ್ನು ಮಾರಾಟುಗಾರರಿಂದ ಗ್ರಾಹಕೀಯಗೊಳಿಸು. ಅನೇಕ ಬ್ಯಾಂಕುಗಳು ಮನೆಯೊಳಗೆ ಕೋರ್ ಬ್ಯಾಂಕಿಂಗ್ ನಡೆಸುವಲ್ಲಿ, ಕೆಲವು ಹೊರಗುತ್ತಿಗೆ ಸೇವೆ ಪೂರೈಕೆದಾರ ಸಂಸ್ಥೆಗಳ ಬಳಕೆಯೂ ಇವೆ. ಹಲವಾರು ಬ್ಯಾಂಕುಗಳಲ್ಲಿ, ಕೋರ್ ಬ್ಯಾಂಕಿಂಗ್ ಪ್ಯಾಕೇಜಸ್ ಸಾಫ್ಟ್ವೇರ್ ಲಿಮಿಟೆಡ್( ಉದಾ: ಟಿಸಿಎಸ್, ಡೆಲ್ಲ್, ಆಕ್ಸೆಂಚರ್) ಮತ್ತು ಅನೇಕ ಸಿಸ್ಟಮ್ಸ್ ಸಂಯೊಜಕರು(ಎಚ್ ಪಿ, ಮೈಂಡ್ಮಿಲ್ಲ್ ಸಾಫ್ಟ್ವೇರ್ ಲಿಮಿಟೆಡ್) ಇವೆ.
ಸಹಕಾರ ಬ್ಯಾಂಕಿಂಗೆ ಕೋರ್ ಬ್ಯಾಂಕಿಂಗ್ ಲಾಭಗಳು
೧. ಗ್ರಾಮೀಣ ಬ್ಯಾಂಕುಗಳ ಅನನ್ಯಯ ಬ್ಯಾಂಕಿಂಗ್ ಅಗತ್ಯಗಳಿಗೆ. ೨. ಸಾಮರ್ಥ್ಯವನ್ನು ಆಫ್ಲೈನ್ ಕ್ರಮದಲ್ಲಿ ಕಾರ್ಯನಿರ್ವಹಿಸಲು. ೩. ಮಾಲಿಕತ್ವ ಕೆಳ ಒಟ್ಟು ವೆಚ್ಚ(ಟಿ ಸಿ ಒ).
ಮೌಲ್ಯ ಪ್ರತಿಪಾದನೆಗಳು
೧. ಅಂತರಜಾಲ ಬ್ಯಾಂಕಿಂಗ್ ಸೌಲಭ್ಯ. ೨. ಆರ್ ಟಿ ಜಿ ಎಸ್/ ಎನ್ ಈ ಎಫ್ ಟಿ ಇಂಟರ್ಫೇಸ್. ೩. ಅನೇಕ ಕರೆನ್ಸಿ ಜಿ ಎಮ್ ಮತ್ತು ಪಿ ಎಲ್.
ಕ್ರಿಯಾತ್ಮಕ ವೈಶಿಷ್ಟ್ಯಗಳು
೧. ಚಾಲ್ತಿ ಲೆಕ್ಕ ಮತ್ತು ಉಳಿತಾಯ ಖಾತೆಗಳು. ೨. ನಗದು ಸಾಲ/ ಮೀರಿ ಹಣ ತೆಗೆತ. ೩. ಸಹಿ ಮತ್ತು ಪೋಟೋ ಸ್ಕ್ಯಾನ್. ೪. ಸಮಯ ಠೇವಣಿಗಳು. ೫. ಸ್ಥಿರ / ಮರುಕಳಿಸುವ / ಡೈಲಿ / ಸ್ವೀಪ್ ಠೇವಣಿಗಳು. ೬. ವಾರ್ಷಿಕ/ ಮಾಸಿಕ/ ತೈಮಾಸಿಕ/ ಅರ್ಧ ಮಾಸಿಕ ಬಡ್ಡಿ ಪಾವತಿ ಠೇವಣಿಗಳು. ೭. ಅವಧಿ ಸಾಲಗಳು. ೮. ಕೃಷಿ ಮತ್ತು ರೈತರ ಸಾಲ, ಪಿಎಸಿಸ್ ಮತ್ತು ಕೆಸಿಸಿ. ೯. ಅಪರಾಧಿ ಖಾತೆ ನಿರ್ವಹಣೆ. ೧೦. ತೆರವುಗೊಳಿಸು. ೧೧. ಒಳಗಣ/ ಹೊರಗಣ ತೆರವುಗೊಳಿಸುವುದು. ೧೨. ಇತರೆ (ವರದಿಗಳು, ಸಲಹೆಗಗಳು ಮತ್ತು ಹೇಳಿಕೆ)
ತಾಂತ್ರಿಕ ವೈಶಿಷ್ಟ್ಯಗಳು:
೧. ವೆಬ್ ಸೇವೆಗಳು ಕಾರ್ಯಗಳನ್ನು ಸಕ್ರಿಯಗೊಳಿಸಲಾಗಿದೆ. ೨. ಎಕ್ಸ್ಟೆನ್ಸಿಬಲ್ ಕೆಲಸದೊತ್ತಡದ ಎಓಜಿನ್. ೩. ಎಕ್ಸ್ ಎಮ್ ಎಲ್ ಅಲ್ಲಿ ವಿಷಯ ವಿತಾರಣಾ ಮತ್ತು ಕಸ್ಟಂ ಸ್ವರೂಪಗಳು.
ಡಿಮೀಟ್ರಿಯಸ್ ಫಾಲೀರೂಸ್
ಡಿಮೀಟ್ರಿಯಸ್ ಫಾಲೀರೂಸ್ ಕ್ರಿ.ಪೂ. ಸು. 345-283. ಆತೆನ್ಸಿನ  ಭಾಷಣಕಾರ. ರಾಜ್ಯನೀತಿಜ್ಞ. thumb|ಅಲೆ‍ಗ್ಸಾಂಡ್ರಿಯದಲ್ಲಿನ ಈತನ ಪ್ರತಿಮೆ
ಬದುಕು, ಸಾಧನೆ
ಹುಟ್ಟಿದ್ದು ಅಟಿಕದ ಫಾಲೆರಮ್‍ನಲ್ಲಿ. ತಂದೆ ಫಾನೊಸ್ಟ್ರಾಟಸ್. ತಿಯಪ್ರಾಸ್ಟಸ್ಸನ ಶಿಷ್ಯನಾಗಿ ಸಾಹಿತ್ಯದಲ್ಲೂ ರಾಜ್ಯಶಾಸ್ತ್ರದಲ್ಲೂ ಪ್ರವೀಣನಾದ. ರಾಜ್ಯಶಾಸ್ತ್ರ ಭಾಷಣ ವಿದ್ಯೆಗಳಿಗೆ ಸಂಬಂಧಿಸಿದಂತೆ ಹಲವು ಗ್ರಂಥಗಳನ್ನು ಬರೆದಿದ್ದಾನೆ. ಅಲ್ಲದೆ ಹೋಮರನ ವಿಮರ್ಶೆ, ಈಸಪನ ನೀತಿಕಥೆಗಳ ಸಂಕಲನ, ಆತೆನ್ಸಿನ ಮುಖ್ಯ ಆಡಳಿತಗಾರರ ಪಟ್ಟಿ-ಇವೂ ಇವನ ಕೃತಿಗಳು. ರಾಜ ಕ್ಯಸಾಂಡರನ ಪರವಾಗಿ 317ರಿಂದ 307ರ ತನಕ ಆತೆನ್ಸಿನ ರಾಜ್ಯಪಾಲನಾಗಿದ್ದು ದಕ್ಷ ರಾಜರಾಜಕಾರಣಿಯೆಂದು ಈತ ಹೆಸರು ಪಡೆದ. 30ರಂದು ಪ್ರಜಾಪ್ರಭುತ್ವ ಪುನಃ ಸ್ಥಾಪಿತವಾಗಲಾಗಿ ದೇಶಭ್ರಷ್ಟನಾಗಿ ತೀಬ್ಸ್‍ಗೆ ಹೋದ. ಕೊಂಚ ಕಾಲಾನಂತರ ಈಜಿಪ್ಟ್‍ಗೆ ಬಂದು ಅಲೆಕ್ಸಾಂಡ್ರಿಯದ ಒಂದನೆಯ ಟಾಲಮಿಯ ಆಸ್ಥಾನದಲ್ಲಿ ಗೌರವಸ್ಥಾನ ಪಡೆದ. ತುಂಬ ಪ್ರಭಾವಶಾಲಿಯಾದ ಈತನ ಸಲಹೆಯಂತೆ ಎರಡನೆಯ ಟಾಲಮಿ ವಿದ್ವಾಂಸರಿಗೂ ವಿದ್ಯಾರ್ಜನೆಗೂ ಅಲಂಬನವೀಯುವ ಮೂಸಿಯಾನ್ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದ. ಅದು ಈಚಿನ ವಿಶ್ವವಿದ್ಯಾಲಯದಂತೆ ಸಂಸ್ಕೃತಿಯ ಕೇಂದ್ರವಾಗಿ ಬೆಳೆದು ಹಲವು ಶತಮಾನ ನಡೆದು ಬಂತು. ರಾಜನಿಗೆ ಇಬ್ಬರು ಹೆಂಡತಿಯರು. ಯಾರ ಮಗನಿಗೆ ಮುಂದಣ ಪಟ್ಟ ಕೊಡುವುದು ಒಳ್ಳೆಯದು ಎಂದು ರಾಜ ಒಮ್ಮೆ ಪ್ರಶ್ನೆ ಹಾಕಿದನಂತೆ. ಡಿಮೀಟ್ರಿಯಸ್ ಯೂರಿಡಿಸಿಯ ಮಗನಿಗೆ ಕೊಡತಕ್ಕದ್ದು, ಬೆರೆನಿಜಿಯ ಮಗನಿಗೆ ಕೂಡದು ಎಂದನಂತೆ. ಆದರೆ ಬೆರೆನಿಚಿಯ ಮಗನೇ ಮುಂದೆ ಗದ್ದುಗೆಯನ್ನೇರಿದ. ಆಗ ಡಿಮೀಟ್ರಿಯಸ್ ದೇಶದಿಂದ ಹೊರದೂಡಲ್ಪಟ್ಟು, ಕಷ್ಟ ಅನುಭವಿಸಿ ಆಸ್ಪ್ ಎಂಬ ಕಿರುನಾಗರದ ವಿಷದಿಂದ ಸತ್ತ ಎನ್ನಲಾಗಿದೆ.
ಈತನ ಬರೆವಣಿಗೆಯಲ್ಲಿ ಎನೂ ಉಳಿದಿಲ್ಲ. ಶೈಲಿಯನ್ನು ಕುರಿತು-ಎಂಬ   ಉತ್ಕೃಷ್ಟ ಗ್ರಂಥದ ಕರ್ತೃ ಈತನೇ ಎಂದು ಬಹುಕಾಲ ಜನರ ನಂಬಿಕೆಯಿತ್ತು. ಆತ ಬೇರೊಬ್ಬ ಡಿಮೀಟ್ರಿಯಸ್ ಎಂದು ಈಗ ನಿರ್ಧಾರವಾಗಿದೆ.
ಕರ್ಣಾಟಕದ ಆರ್ಥಿಕ ಪ್ರಗತಿ
ಏಕೀಕರಣದ ಅನಂತರ ಕರ್ಣಾಟಕ ಸಾಧಿಸಿರುವ ಆರ್ಥಿಕ ಪ್ರಗತಿಯನ್ನು ಈ ಲೇಖನದಲ್ಲಿ ವಿವೇಚಿಸಲಾಗಿದೆ. ಕರ್ಣಾಟಕದ ಒಟ್ಟು ವರಮಾನ 1956-57ರಲ್ಲಿ ರೂ.495 ಕೋಟಿ ಇದ್ದದ್ದು 1968-69ರಲ್ಲಿ ರೂ.1,360 ಕೋಟಿಗೆ ಏರಿತ್ತು. ಸರಾಸರಿ ತಲಾ ವರಮಾನ ರೂ.200 ರಿಂದ ರೂ.500ಕ್ಕೆ ಅಧಿಕಗೊಂಡಿತ್ತು.
ಪರಿಚೆಯ
ವ್ಯವಸಾಯ, ನೀರಾವರಿ ಮತ್ತು ವಿದ್ಯುಚ್ಫಕ್ತಿ: ಕರ್ಣಾಟಕದ ಆರ್ಥಿಕ ಜೀವನದಲ್ಲಿ ಬೇಸಾಯವೇ ಮುಖ್ಯವಾದದ್ದು. ಕೈಗಾರಿಕೆಯ ಬೆಳವಣಿಗೆಯಾಗುತ್ತಿದ್ದರೂ ಕರ್ಣಾಟಕ ಈಗಲೂ ಭಾರತದ ಇತರ ರಾಜ್ಯಗಳಂತೆಯೇ ವ್ಯವಸಾಯ ಪ್ರಧಾನ ರಾಷ್ಟ್ರವಾಗಿದೆ. 1971ರ ಜನಗಣತಿಯ ಪ್ರಕಾರ ಸೇ.24.3ರಷ್ಟು ಜನ ಮಾತ್ರ ಪಟ್ಟಣವಾಸಿಗಳು. ಉಳಿದವರು ಗ್ರಾಮವಾಸಿಗಳು. ಇವರ ಕಸಬು ಪ್ರಧಾನವಾಗಿ ವ್ಯವಸಾಯ. ಈ ರಾಜ್ಯದ ಒಟ್ಟು ವರಮಾನದಲ್ಲಿ ವ್ಯವಸಾಯ ಮೂಲದಿಂದ ಬರುವುದು ಅರ್ಧಕ್ಕಿಂತಲೂ ಹೆಚ್ಚು. 1968-69ರ ಅಂದಾಜಿನ ಪ್ರಕಾರ, ದೇಶದ ಒಟ್ಟು ವರಮಾನದಲ್ಲಿ ಸೇಕಡ 58ರಷ್ಟು ವ್ವವಸಾಯದಿಂದ ಬಂದದ್ದು. ವ್ವವಸಾಯ, ಮೀನುಗಾರಿಕೆ, ಪಶುಪಾಲನೆ ಮತ್ತು ಅರಣ್ಯಸಂಪತ್ತಿನ ವರಮಾನಗಳೆಲ್ಲವನ್ನೂ ಒಟ್ಟಿಗೆ ಸೇರಿಸಿದರೆ ರಾಜ್ಯದ ಒಟ್ಟು ವರಮಾನದಲ್ಲಿ ಇದು ಸೇ.64 ಆಗುತ್ತದೆ.
ಪಂಚವಾರ್ಷಿಕ ಯೋಜನೆಯಲ್ಲಿ ವ್ಯವಸಾಯ ಕ್ಷೇತ್ರಕ್ಕೆ ಪ್ರಾಮುಖ್ಯ ಕೊಟ್ಟಿದೆ. ಬೇಸಾಯಕ್ಕೊಳಪಟ್ಟ ಜಮೀನಿನ ವಿಸ್ತೀರ್ಣ 1957-67ರ ದಶಕದಲ್ಲಿ 0.04 ಕೋಟಿ ಹೆಕ್ಟೇರುಗಳಷ್ಟು ಅಧಿಕವಾಯಿತು. ಆಹಾರ ಧಾನ್ಯಗಳನ್ನು ಬೆಳೆಯುವ ಭೂವಿಸ್ತೀರ್ಣ ಇದೇ ಅವಧಿಯಲ್ಲಿ 6.5 ಲಕ್ಷ ಹೆಕ್ಟೇರುಗಳಷ್ಟು ಅಧಿಕವಾಯಿತು. ಆಹಾರ ಧಾನ್ಯದ ಉತ್ಪಾದನೆ ಕಳೆದ ಹತ್ತು ವರ್ಷಗಳಿಂದ ಹೆಚ್ಚಾಗಿದ್ದರೂ ಇದು ಬೇಡಿಕೆಗೆ ಸಮನಾದ ಮಟ್ಟ ಮುಟ್ಟಿಲ್ಲ. 1969-70ರಲ್ಲಿ ಆಹಾರಧಾನ್ಯದ ಉತ್ಪಾದನೆ 51.8 ಲಕ್ಷ ಟನ್‍ಗಳಷ್ಟಿತ್ತು. ಬೇಸಾಯ ಕ್ಷೇತ್ರದಲ್ಲಿ ಉತ್ಪಾದನೆ ಹೆಚ್ಚಿಸಲು ಸರ್ಕಾರದವರು ಕಳೆದ ಹತ್ತು ವರ್ಷಗಳಿಂದ ಅನೇಕ ಯೋಜನೆಗಳನ್ನು ಕೈಗೊಂಡಿದ್ದಾರೆ. ಭೂಮಿಯ ಅಭಿವೃದ್ಧಿ, ರಾಸಾಯನಿಕ ಗೊಬ್ಬರದ ಬಳಕೆ, ಉತ್ತಮ ಬಗೆಯ ಬಿತ್ತನೆ ಬೀಜ, ಸಾಲ ನೀಡಿಕೆ, ಸಸಿಗಳ ರೋಗ ನಿವಾರಣೆ, ಒಳ್ಳೆಯ ಕೃಷಿ ವಿಧಾನಗಳ ಅನುಸರಣಿ, ನೀರಾವರಿ ಯೋಜನೆ ಮುಂತಾದವು ಇವುಗಳಲ್ಲಿ ಸೇರಿವೆ. ಸರ್ಕಾರ ವ್ಯವಸಾಯಾಭಿವೃದ್ಧಿಗೆ ನಾಲ್ಕನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ಸುಮಾರು 80 ಕೋಟಿ ರೂ. ವೆಚ್ಚ ಮಾಡುವ ಅಂದಾಜಿದೆ. ಈ ಕಾರ್ಯಗಳಿಗೆ ಒಂದನೆಯ ಪಂಚವಾರ್ಷಿಕ ಯೋಜನೆಯಲ್ಲಿ 5 ಕೋಟಿ ರೂ. ಗಳನ್ನು ವೆಚ್ಚ ಮಾಡಲಾಗಿತ್ತು. ಈ ಎಲ್ಲ ಕಾರ್ಯಕ್ರಮಗಳಿಂದ ಹೆಚ್ಚಿಗೆ ಉತ್ಪಾದನೆ ಮಾಡಲು ರೈತರಿಗೆ ಹೆಚ್ಚು ಅವಕಾಶ ದೊರೆತಿದೆ.
ಬೇಸಾಯ ಕ್ಷೇತ್ರದಲ್ಲಿ ಉತ್ಪಾದನೆ ಹೆಚ್ಚಿಸಲು ನೀರಿನ ಸರಬರಾಜು ಸಹ ಅತ್ಯಾವಶ್ಯಕ. ಇದಕ್ಕಾಗಿ ಸರ್ಕಾರ ಅನೇಕ ನೀರಾವರಿ ಯೋಜನೆಗಳನ್ನು ಕೈಗೊಂಡಿದೆ. ಪಂಚವಾರ್ಷಿಕ ಯೋಜನೆಗಳನ್ನು ಪ್ರಾರಂಭಿಸುವ ಮುನ್ನ ಕರ್ಣಾಟಕದಲ್ಲಿ ಮಧ್ಯಮ ಮತ್ತು ದೊಡ್ಡ ನೀರಾವರಿ ಯೋಜನೆಗಳಿಂದ ಒಟ್ಟು 6.9 ಲಕ್ಷ ಹೆಕ್ಟೇರುಗಳಿಗೆ ಸೌಲಭ್ಯ ಒದಗಿತ್ತು. ಈಗ ಎಲ್ಲ ಬಗೆಯ ಯೋಜನೆಗಳಿಂದ ಸುಮಾರು 12 ಲಕ್ಷ ಹೆಕ್ಟೇರುಗಳಷ್ಟು ಜಮೀನಿಗೆ ನೀರು ಸರಬರಾಜಾಗುತ್ತಿದೆ. ಇದೇ ರೀತಿಯಲ್ಲಿ ವಿದ್ಯುಚ್ಫಕ್ತಿಯ ಉತ್ಪಾದನೆಯೂ ಹೆಚ್ಚಾಗಿದೆ. ಒಂದನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ನೀರಾವರಿ ಮತ್ತು ವಿದ್ಯುಚ್ಫಕ್ತಿ ಯೋಜನೆಗಳಿಗೆ ಸರ್ಕಾರ 30 ಕೋಟಿ ರೂ.ಗಳಷ್ಟು ವೆಚ್ಚ ಮಾಡಿತ್ತು. ನಾಲ್ಕನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ಇದಕ್ಕೆ 175 ಕೋಟಿ ರೂಪಾಯಿಗಳನ್ನು ಮೀಸಲಾಗಿಟ್ಟಿದೆ.
ಅರಣ್ಯ ಸಂಪತ್ತು: ಕರ್ಣಾಟಕದ ಅರಣ್ಯದ ವಿಸ್ತೀರ್ಣ ಭಾರತದ ಸರಾಸರಿ ಅರಣ್ಯ ಸಂಪತ್ತಿನ ವಿಸ್ತೀರ್ಣಕ್ಕಿಂತ ಕಡಿಮೆ ಇದೆ. ಭಾರತದ ವಿಸ್ತೀರ್ಣ ಒಟ್ಟು ನೆಲದ ಸು.22% ರಷ್ಟು; ಕರ್ಣಾಟಕದಲ್ಲಿ ಸು. 18% ರಷ್ಟಿದೆ. ಆದರೆ ಈ ಸ್ವಲ್ಪ ಪ್ರದೇಶದಲ್ಲಿಯೇ ಅರಣ್ಯಸಂಪತ್ತು ವಿಪುಲವಾಗುಂಟು. ಒಂದು ಚದರ ಕಿಮೀ. ಅರಣ್ಯದ ವಾರ್ಷಿಕ ವರಮಾನ ಸುಮಾರು 3,000 ರೂ. 1956ಕ್ಕೆ ಮುಂಚೆ ಅರಣ್ಯ ಇಲಾಖೆಯಿಂದ ಸರ್ಕಾರಕ್ಕೆ ಸುಮಾರು 4.97 ಕೋಟಿ ರೂ.ಗಳಷ್ಟು ಉತ್ಪತ್ತಿ ಇತ್ತು. 1968-69ರಲ್ಲಿ ಇದರ ಆದಾಯ 13.5 ಕೋಟಿ ರೂ.ಗಳಿಗೇರಿತ್ತು.
ಮೀನುಗಾರಿಕೆ
ಪಂಚವಾರ್ಷಿಕ ಯೋಜನೆಗಳಲ್ಲಿ ಮೀನುಗಾರಿಕೆಗೆ ಹೆಚ್ಚು ಗಮನ ಸಂದಿದೆ. ಯಂತ್ರದ ದೋಣಿಗಳನ್ನು ಕಟ್ಟಲೂ ಮೀನು ಹಿಡಿಯಲು ಬೇಕಾಗುವ ಯಂತ್ರೋಪಕರಣಗಳನ್ನು ಒದಗಿಸಲೂ ಮೀನುಗಾರಿಕೆಯಲ್ಲಿ ಶಿಕ್ಷಣ ಕೊಡಲೂ ಸಾಕಷ್ಟು ಹಣ ವೆಚ್ಚವಾಗುತ್ತಿದೆ.
ಖನಿಜಸಂಪತ್ತು
ಕರ್ಣಾಟಕದ ಖನಿಜಸಂಪತ್ತು ರಾಜ್ಯದ ಕೈಗಾರಿಕೆಗಳ ಬೆಳೆವಣಿಗೆಗೆ ಅನುಕೂಲಕರ. ಕಬ್ಬಿಣದ ಅದುರಿನ ಅಭಿವೃದ್ಧಿಗಾಗಿ ರಾಷ್ಟ್ರೀಯ ಖನಿಜಸಂಪತ್ತಿನ ಅಭಿವೃದ್ಧಿ ಸಂಸ್ಥೆ ಒಂದು ಯೋಜನೆಯನ್ನು ಬಳ್ಳಾರಿ ಜಿಲ್ಲೆಯ ಹೊಸಪೇಟೆಯಲ್ಲಿ ಕೈಗೊಂಡಿದೆ. ಭಾರತದಲ್ಲಿ ಕಬ್ಬಿಣದ ಅದುರನ್ನು ಹೊಂದಿರುವ ರಾಜ್ಯಗಳಲ್ಲಿ ಕರ್ಣಾಟಕಕ್ಕೆ ನಾಲ್ಕನೆಯ ಸ್ಥಾನ. ಬಳ್ಳಾರಿ ಮತ್ತು ಚಿತ್ರದುರ್ಗ ಜಿಲ್ಲೆಗಳಲ್ಲೂ ಶಿವಮೊಗ್ಗ ಮತ್ತು ಚಿಕ್ಕಮಗಳೂರು ಜಿಲ್ಲೆಗಳ ಕೆಲವು ಭಾಗಗಳಲ್ಲೂ ಇರುವ ನಿಕ್ಷೇಪಗಳು ಸೇರಿ ಕರ್ಣಾಟಕದಲ್ಲಿ 120 ರಿಂದ 150 ಕೋಟಿ ಟನ್‍ಗಳಷ್ಟು ಉತ್ತಮ ದರ್ಜೆಯ ಕಬ್ಬಿಣದ ಅದುರು ದೊರೆಯುತ್ತದೆಂದು ಅಂದಾಜು ಮಾಡಲಾಗಿದೆ.
ಕೈಗಾರಿಕೆಗಳು : ಕರ್ಣಾಟಕದ ಕೈಗಾರಿಕೆಯ ಚರಿತ್ರೆ ಗಮನಾರ್ಹವಾದದ್ದು. ಏಕೆಂದರೆ 19ನೆಯ ಶತಮಾನದ ಕೊನೆಯಲ್ಲಿಯೇ ಈ ದೇಶದಲ್ಲಿ ಕೈಗಾರಿಕೆಗಳ ಬೆಳೆವಣಿಗೆ ಪ್ರಾರಂಭವಾಯಿತೆಂದು ಹೇಳಬಹುದು. 1885ರಲ್ಲಿ ಕರ್ಣಾಟಕದಲ್ಲಿ ಮೊದಲನೆಯ ಹತ್ತಿಗಿರಣಿ ಪ್ರಾರಂಭವಾಯಿತು. 1902ರಲ್ಲಿ ಶಿವಸಮುದ್ರದಲ್ಲಿ ವಿದ್ಯುಚ್ಫಕ್ತಿಯ ಉತ್ಪಾದನೆ ಮಾಡಲು ಆರಂಭಿಸಿದಾಗಿನಿಂದ ಕರ್ಣಾಟಕದ ಕೈಗಾರಿಕಾಭಿವೃದ್ಧಿಗೆ ಬಹಳ ಅನುಕೂಲವಾಯಿತು. ವಿದ್ಯುಚ್ಫಕ್ತಿಯ ಉತ್ಪಾದನೆ ಪ್ರಾರಂಭವಾದ ಹತ್ತು ವರ್ಷಗಳಲ್ಲಿ ಸುಮಾರು 100 ಕೈಗಾರಿಕೆಗಳು ಬಂದುವು. 1913ರಲ್ಲಿಯೇ ಆಗಿನ ಮೈಸೂರು ಸರ್ಕಾರ ಉತ್ಪಾದನಾಂಗಗಳ ಸರಬರಾಜಿನ ಅಂದಾಜು ಮಾಡಿ ಅದರಿಂದ ಅನೇಕ ಕೈಗಾರಿಕೆಗಳ ಸ್ಥಾಪನೆಯ ಸಾಧ್ಯತೆಯನ್ನು ತೋರಿಸಿಕೊಟ್ಟಿತು. 1931-41ರ ದಶಕದಲ್ಲಿ ಅನೇಕ ಕೈಗಾರಿಕೆಗಳು ಜನ್ಮತಾಳಿದುವು. ಅವುಗಳಲ್ಲಿ ಮುಖ್ಯವಾದವೆಂದರೆ ಕಬ್ಬಿಣ, ಚಿನ್ನದ ಗಣಿ, ಹತ್ತಿ, ರೇಷ್ಮೆ, ಕಂಬಳಿ, ಸಕ್ಕರೆ, ರಸಾಯನಿಕ ಗೊಬ್ಬರ ಮತ್ತು ಕಾಗದದ ಕೈಗಾರಿಕೆ. 1945ರ ವೇಳೆಗೆ ಸುಮಾರು 600 ದೊಡ್ಡ ಕೈಗಾರಿಕೆಗಳು ಇದ್ದು ಇವುಗಳಲ್ಲಿ ಸುಮಾರು 80,000 ಜನ ಕೆಲಸ ಮಾಡುತ್ತಿದ್ದರು. ಬೆಂಗಳೂರು, ಮೈಸೂರು ಮತ್ತು ಕೋಲಾರದ ಚಿನ್ನದ ಗಣಿ ಪ್ರದೇಶಗಳಲ್ಲಿ ವಿದ್ಯುಚ್ಫಕ್ತಿ ಸೌಲಭ್ಯ ಇದ್ದುದರಿಂದ ಕೈಗಾರಿಕೆಗಳು ಅಲ್ಲಿ ಕೇಂದ್ರೀಕೃತವಾದುವು. ಇತ್ತೀಚೆಗೆ ರಾಜ್ಯದ ಹಲವು ಕಡೆಗಳಲ್ಲಿ ಕೈಗಾರಿಕೆಗಳನ್ನು ಏರ್ಪಡಿಸಲು ಸರ್ಕಾರ ಉತ್ತೇಜನ ನೀಡುತ್ತಿದೆ. ಸಣ್ಣ ಕೈಗಾರಿಕೆಗಳಲ್ಲಿ ಮುಖ್ಯವಾದುವೆಂದರೆ ಬುಟ್ಟಿ ಹೆಣಿಕೆ, ನೇಯ್ಗೆ, ಮಡಕೆ ಹೆಂಚು ತಯಾರಿಕೆ, ಎಣ್ಣಿ ತೆಗೆಯುವುದು, ಚಿನ್ನ ಬೆಳ್ಳಿ ಸಾಮಾನುಗಳ ತಯಾರಿಕೆ, ಮರದ ಕೆಲಸ, ಚಾಪೆ ಹೆಣಿಕೆ, ಚರ್ಮ, ಬೀಡಿ, ಅಗರಬತ್ತಿ ತಯಾರಿಕೆ ಮುಂತಾದವು. ರಾಜ್ಯದ ಅರ್ಥವ್ಯವಸ್ಥೆಯಲ್ಲಿ ಸಣ್ಣ ಕೈಗಾರಿಕೆಗಳಿಗೆ ಮೊದಲಿನಿಂದಲೂ ವಿಶಿಷ್ಟ ಸ್ಥಾನವನ್ನು ಕೊಡಲಾಗಿದೆ. ಇದರಿಂದ ಲಕ್ಷಾಂತರ ಜನ ಜೀವನ ಸಾಗಿಸುತ್ತಿದ್ದಾರೆ.
ಪಂಚವಾರ್ಷಿಕ ಯೋಜನೆಯಲ್ಲಿ ಕೈಗಾರಿಕಾಭಿವೃದ್ಧಿಗೆ ಮತ್ತಷ್ಟು ಉತ್ತೇಜನ ಕೊಡಲಾಗಿದೆ. ಇದರಿಂದ ಸಾವಿರಾರು ದೊಡ್ಡ, ಮಧ್ಯಮ ಮತ್ತು ಸಣ್ಣ ಕೈಗಾರಿಕೆಗಳು ರಾಜ್ಯದಲ್ಲಿ ಸ್ಥಾಪಿತವಾದುವು. ಇವು ಖಾಸಗಿ ಮತ್ತು ಸರ್ಕಾರಿ ಕ್ಷೇತ್ರಗಳೆರಡಲ್ಲಿಯೂ ಸ್ಥಾಪಿತವಾಗಿವೆ. ಒಂದನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ಸರ್ಕಾರದವರು ಕೈಗಾರಿಕಾಭಿವೃದ್ಧಿಗಾಗಿ 2.06 ಕೋಟಿ ರೂ. ವೆಚ್ಚ ಮಾಡಿದ್ದರು. ಎರಡನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ಇದರ ಬಾಬ್ತು 10.4 ಕೋಟಿ ರೂ.ಗಳನ್ನೂ ಮೂರನೆಯ ಪಂಚವಾರ್ಷಿಕ ಯೋಜನೆಯಲ್ಲಿ 13.5 ಕೋಟಿ ರೂ.ಗಳನ್ನೂ ವೆಚ್ಚ ಮಾಡಲಾಗಿದೆ. ನಾಲ್ಕನೆಯ ಪಂಚವಾರ್ಷಿಕ ಯೋಜನೆಯಲ್ಲಿ ಕೈಗಾರಿಕಾಭಿವೃದ್ಧಿಗಾಗಿ 18 ಕೋಟಿ ರೂ.ಗಳನ್ನು ಮೀಸಲಾಗಿಡಲಾಗಿದೆ. ಇದರ ಫಲವಾಗಿ ಕರ್ಣಾಟಕದ ಒಟ್ಟು ಕಾರ್ಖಾನೆಗಳ ಸಂಖ್ಯೆ 1956-67ರ ಅವಧಿಯಲ್ಲಿ 1,640 ರಿಂದ 3,100ಕ್ಕೆ ಏರಿತು. ಇದೇ ಅವಧಿಯಲ್ಲಿ ಈ ಕಾರ್ಖಾನೆಯಲ್ಲಿ ಕೆಲಸ ಮಾಡುವವರ ಸಂಖ್ಯೆ 1.96 ಲಕ್ಷದಿಂದ 2.42 ಲಕ್ಷಕ್ಕೇರಿದೆ. ಕೈಗಾರಿಕಾ ಕ್ಷೇತ್ರದ ಉತ್ಪಾದನೆ ಪಂಚವಾರ್ಷಿಕ ಯೋಜನೆಯ ಅವಧಿಯಲ್ಲಿ ದಿನೇ ದಿನೇ ಹೆಚ್ಚುತ್ತಿದೆ. ಉದಾಹರಣೆಗೆ ಕಬ್ಬಿಣದ ಉತ್ಪಾದನೆ 1956-68ರ ಅವಧಿಯಲ್ಲಿ 62,000 ಟನ್‍ಗಳಿಂದ 88,000 ಟನ್‍ಗಳಿಗೇರಿತು. ಇದೇ ಅವಧಿಯಲ್ಲಿ ಸಿದ್ಧ ಉಕ್ಕಿನ ಉತ್ಪಾದನೆ 34,000 ಟನ್‍ಗಳಿಂದ 54,000 ಟನ್‍ಗಳಿಗೂ ಸಕ್ಕರೆ ಉತ್ಪಾದನೆ 37,000 ಟನ್‍ಗಳಿಂದ ಸು.60,000 ಟನ್‍ಗಳಿಗೂ ಸಿಮೆಂಟ್ ಉತ್ಪಾದನೆ ಸು. 7,000 ಲಕ್ಷ ಟನ್‍ಗಳಿಂದ ಸು. 10 ಲಕ್ಷ ಟನ್‍ಗಳಿಗೂ ಏರಿವೆ. ಇದೇ ರೀತಿ ಉಳಿದ ಕೈಗಾರಿಕೆಗಳಲ್ಲಿಯೂ ಉತ್ಪಾದನೆ ಹೆಚ್ಚುತ್ತಿದೆ.
ಸಾರಿಗೆ ಮತ್ತು ಸಂಪರ್ಕ
ರಾಜ್ಯದ ಪಂಚವಾರ್ಷಿಕ ಯೋಜನೆಯಲ್ಲಿ ಸಾರಿಗೆ ಸಂಪರ್ಕಗಳ ಅಭಿವೃದ್ಧಿಗಾಗಿಯೂ ಅನೇಕ ಯೋಜನೆಗಳನ್ನು ಕೈಗೊಳ್ಳಲಾಗಿದೆ. ಇದರ ಫಲವಾಗಿ 1956ರಲ್ಲಿ 13,783 ಮೈಲಿಗಳ ರಸ್ತೆಗಳಿದ್ದು 1969ರಲ್ಲಿ 28,500 ಮೈಲಿಗಳಿಗೆ ಹೆಚ್ಚಿತ್ತು. ಎಲ್ಲ ಹಳ್ಳಿಗಳಿಗೂ ಪಟ್ಟಣಗಳಿಗೂ ರಸ್ತೆಯ ಮೂಲಕ ಸಂಪರ್ಕ ಏರ್ಪಡಿಸಿ ಸಾಮಾನು ಸಾಗಾಣಿಕೆಗೂ ವ್ಯಾಪಾರಕ್ಕೂ ಅನುಕೂಲ ಮಾಡುವುದು ಸರ್ಕಾರದ ಉದ್ದೇಶ. ಮೈಸೂರು ರಾಜ್ಯದ ರಸ್ತೆ ಸಾರಿಗೆ ಸಂಸ್ಥೆ ಈ ವಿಷಯದಲ್ಲಿ ಮಹತ್ತರವಾದ ಕೆಲಸ ಮಾಡುತ್ತಿದೆ. ಈ ಸಂಸ್ಥೆಯ ಒಟ್ಟು ಬಂಡವಾಳ 20 ಕೋಟಿ ರೂ. ಹಾಸನ-ಮಂಗಳೂರು ಮತ್ತು ಬೆಂಗಳೂರು-ಸೇಲಂ ರೈಲುದಾರಿಗಳು ಹೊಸ ರೈಲುಮಾರ್ಗಗಳು. ರಾಜಧಾನಿಯಾದ ಬೆಂಗಳೂರಿಗೆ ರಾಷ್ಟ್ರದ ಎಲ್ಲ ಮುಖ್ಯ ಪಟ್ಟಣಗಳೊಂದಿಗೂ ವಿಮಾನ ಸಂಪರ್ಕವುಂಟು. ಸಾರಿಗೆ ಸಂಪರ್ಕಗಳು ಅಭಿವೃದ್ಧಿಗಾಗಿ ನಾಲ್ಕನೆಯ ಪಂಚವಾರ್ಷಿಕ ಯೋಜನೆಯಲ್ಲಿ 12.5 ಕೋಟಿ ರೂ.ಗಳನ್ನು ಮೀಸಲಾಗಿಡಲಾಗಿದೆ.
ರಾಜ್ಯದ ರಫ್ತು ವ್ಯಾಪಾರ
ಪುರಾತನ ಗ್ರೀಸ್ ಮತ್ತು ರೋಂ ನಾಗರಿಕತೆಗಳ ಕಾಲದಿಂದಲೂ ಕರ್ಣಾಟಕಕ್ಕೂ ಪಾಶ್ಚಾತ್ಯ ಲೋಕಕ್ಕೂ ಸಂಪರ್ಕವುಂಟು. ಇದೇ ರೀತಿ ದಕ್ಷಿಣ ಏಷ್ಯ ಮತ್ತು ಆಗ್ನೇಯ ಏಷ್ಯ ಪ್ರದೇಶಗಳ ಜೊತೆಯಲ್ಲಿಯೂ ಕರ್ಣಾಟಕ ವ್ಯಾಪಾರ ಮತ್ತು ಸಂಸ್ಕøತಿ ಸಂಬಂಧ ಇಟ್ಟುಕೊಂಡಿದ್ದುದಕ್ಕೂ ಸಾಕಷ್ಟು ನಿದರ್ಶನಗಳಿವೆ. ಅಂತೆಯೇ ಈಗಲೂ ಕರ್ಣಾಟಕದ ಪದಾರ್ಥಗಳು ಹೊರದೇಶಗಳಿಗೆ ಹೆಚ್ಚುಹೆಚ್ಚಾಗಿ ರಫ್ತಾಗುತ್ತಿವೆ. 1967-68ರಲ್ಲಿ ಕರ್ಣಾಟಕದ ಒಟ್ಟು ರಫ್ತು ಮೌಲ್ಯ 38 ಕೋಟಿ ರೂ.ಗಳಷ್ಟಿತ್ತು. ಇದರಲ್ಲಿ ಕಬ್ಬಿಣದ ಅದುರಿನಿಂದ 13.95 ಕೋಟಿ ರೂ. ಮತ್ತು ಕಾಫಿಯಿಂದ 12.34 ಕೋಟಿ ರೂ. ಆದಾಯ ಬಂದಿತ್ತು. ಎಂಜಿನಿಯರಿಂಗ್ ಪದಾರ್ಥಗಳು ರಾಜ್ಯಕ್ಕೆ 2.25 ಕೋಟಿ ರೂ.ಗಳಷ್ಟು ಆದಾಯ ನೀಡಿ, ರಫ್ತು ಸಾಮಗ್ರಿಗಳಲ್ಲಿ ಮೂರನೆಯ ಸ್ಥಾನ ಗಳಿಸಿವೆ. ಇದೇ ಅವಧಿಯಲ್ಲಿ ಗೋಡಂಬಿಯಿಂದ 1.56 ಕೋಟಿ ರೂ.ಗಳೂ ಹತ್ತಿ ಮತ್ತು ರೇಷ್ಮೆ ಬಟ್ಟೆಗಳಿಂದ 1.8 ಕೋಟಿ ರೂ.ಗಳೂ ರಾಜ್ಯಕ್ಕೆ ಬಂದಿದ್ದುವು. ಈ ಎಲ್ಲ ವಸ್ತುಗಳ ರಫ್ತು ಮೌಲ್ಯ ರಾಜ್ಯದ ಒಟ್ಟು ರಫ್ತು ಮೌಲ್ಯದ ಸೇಕಡ 85ರಷ್ಟು. ಇತ್ತೀಚೆಗೆ ಎಂಜಿನಿಯರಿಂಗ್ ಸಾಮಾನುಗಳಿಗೆ ಹೊರದೇಶದಿಂದ ಬೇಡಿಕೆ ಹೆಚ್ಚುತ್ತಿದೆ. ಕುದುರೆಮುಖದ ಯೋಜನೆ ಪೂರ್ಣವಾದ ಮೇಲೆ ವರ್ಷಕ್ಕೆ 40 ಲಕ್ಷ ಟನ್‍ಗಳಷ್ಟು ಕಬ್ಬಿಣದ ಅದುರನ್ನು ಕರ್ಣಾಟಕದಿಂದ ರಫ್ತು ಮಾಡುವ ಯೋಜನೆಯುಂಟು. ನಾಲ್ಕನೆಯ ಪಂಚವಾರ್ಷಿಕ ಯೋಜನೆಯ ಅವಧಿಯಲ್ಲಿ ರಾಜ್ಯದ ವಾರ್ಷಿಕ ರಫ್ತುಗಳನ್ನು ವರ್ಷಕ್ಕೆ 100 ಕೋಟಿ ರೂ.ಗಳಿಗೆ ಹೆಚ್ಚಿಸುವ ನಿರೀಕ್ಷೆಯಿದೆ.
ಹಣಕಾಸಿನ ಸಂಸ್ಥೆಗಳು
ಆರ್ಥಿಕ ಅಭಿವೃದ್ಧಿಗೆ ಅವಶ್ಯವಾದ ಹಣಕಾಸಿನ ಬೇಡಿಕೆ ಪೂರೈಸುವ ಉದ್ದೇಶದಿಂದ ಕರ್ಣಾಟಕದಲ್ಲಿ ಅನೇಕ ಸಂಸ್ಥೆಗಳನ್ನು ಸ್ಥಾಪಿಸಲಾಗಿದೆ. ಉಳಿತಾಯಕ್ಕೆ ಉತ್ತೇಜನ ನೀಡುವುದೂ ಅದನ್ನು ಠೇವಣಿಗಳ ರೂಪದಲ್ಲಿ ಸಂಗ್ರಹಿಸಿ ಉತ್ಪಾದಕ ಕಾರ್ಯಗಳಿಗೆ ಸಾಲನೀಡುವುದೂ ಈ ಸಂಸ್ಥೆಗಳ ಉದ್ದೇಶ. ವಾಣಿಜ್ಯ ಬ್ಯಾಂಕುಗಳು ಮತ್ತು ಸಹಕಾರ ಸಂಘಗಳು ಇವುಗಳ ಪೈಕಿ ಬಹಳ ಮುಖ್ಯವಾದವು. ಸಹಕಾರ ಸಂಘಗಳು ಮುಖ್ಯವಾಗಿ ರೈತರಿಗೆ ವ್ಯವಸಾಯಕ್ಕಾಗಿ ಸಾಲ ಕೊಡುವುದಲ್ಲದೆ, ಸುಗ್ಗಿಯ ವೇಳೆಯಲ್ಲಿ ರೈತರು ತಮ್ಮ ಆಹಾರಧಾನ್ಯಗಳನ್ನು ಶೇಖರಿಸಲೂ ಸರಿಯಾದ ಕಾಲದಲ್ಲಿ ಆಹಾರಧಾನ್ಯಗಳನ್ನು ಮಾರುಕಟ್ಟೆಯಲ್ಲಿ ಒಳ್ಳೆಯ ಬೆಲೆಗೆ ಬಿಕರಿ ಮಾಡಲೂ ಸಹಾಯ ಮಾಡುತ್ತವೆ. 1969ರ ಜೂನಿನಲ್ಲಿ ರಾಜ್ಯದಲ್ಲಿ ಸು. 20,000 ವಿವಿಧ ಸಹಕಾರ ಸಂಘಗಳಿದ್ದುವು.
ವಾಣಿಜ್ಯ ಬ್ಯಾಂಕುಗಳ ಸ್ಥಾಪನೆಯಲ್ಲಿಯೂ ಕರ್ಣಾಟಕ ಹಿಂದೆ ಬಿದ್ದಿಲ್ಲ. 1870ಕ್ಕಿಂತ ಮುಂಚೆಯೇ ಚಿತ್ರದುರ್ಗದಲ್ಲಿ ಒಂದು ವಾಣಿಜ್ಯ ಬ್ಯಾಂಕು ಸ್ಥಾಪಿತವಾಗಿತ್ತು. ಕೈಗಾರಿಕೆ ವಾಣಿಜ್ಯಗಳಿಗೆ ಹೆಚ್ಚಾಗಿ ಕಿರುಸಾಲ ನೀಡುವ ಮುಖ್ಯ ವಾಣಿಜ್ಯ ಬ್ಯಾಂಕುಗಳ ರಾಷ್ಟ್ರೀಕರಣವಾದ ಮೇಲೆ ಅವು ವ್ಯವಸಾಯಕ್ಕೂ ಸಣ್ಣ ಕೈಗಾರಿಕೆಗಳಿಗೂ ಸಾಲ ನೀಡುತ್ತಿವೆ. 1956ರಲ್ಲಿ ರಾಜ್ಯದಲ್ಲಿದ್ದ ವಾಣಿಜ್ಯ ಬ್ಯಾಂಕುಗಳ ಕಚೇರಿಗಳ ಸಂಖ್ಯೆ 357. 1970ರಲ್ಲಿ ಇದು 700ಕ್ಕಿಂತಲೂ ಹೆಚ್ಚಾಗಿತ್ತು. 1961-70ರ ಅವಧಿಯಲ್ಲಿ ಇವುಗಳ ಠೇವಣಿಯ ಮೊತ್ತ 77 ಕೋಟಿ ರೂ.ಗಳಿಂದ 210 ಕೋಟಿ ರೂ.ಗಳಿಗೆ ಏರಿತು. ಈ ಹಣಕಾಸಿನ ಸಂಸ್ಥೆಗಳ ಜೊತೆಗೆ ಮೈಸೂರು ರಾಜ್ಯ ಹಣಕಾಸಿನ ಸಂಸ್ಥೆಯನ್ನೂ ಮೈಸೂರು ರಾಜ್ಯ ಕೈಗಾರಿಕಾಭಿವೃದ್ಧಿ ಸಂಸ್ಥೆಯನ್ನೂ ಇತ್ತೀಚೆಗೆ ಮೈಸೂರು ರಾಜ್ಯದ ಆಗ್ರೊ-ಇಂಡಸ್ಟ್ರೀಸ್ ಸಂಸ್ಥೆಯನ್ನೂ ಸ್ಥಾಪಿಸಲಾಗಿದೆ.
ಸರ್ಕಾರದ ಆಯವ್ಯಯ: 1958-69ರ ಅವಧಿಯಲ್ಲಿ ರಾಜ್ಯ ಸರ್ಕಾರದ ವಾರ್ಷಿಕ ಆದಾಯ 58 ಕೋಟಿ ರೂ.ಗಳಿಂದ 223 ಕೋಟಿ ರೂ.ಗಳಿಗೆ ಏರಿತು. ಇದೇ ಅವಧಿಯಲ್ಲಿ ಸಾರ್ವಜನಿಕ ವೆಚ್ಚ 53 ಕೋಟಿ ರೂ.ಗಳಿಂದ 212 ಕೋಟಿ ರೂ.ಗಳಿಗೆ ಏರಿತು. ದೇಶದ ಮುಖ್ಯ ಆದಾಯ ಮೂಲಗಳೆಂದರೆ ಮಾರಾಟ ತೆರಿಗೆ, ಅಬ್ಕಾರಿಸುಂಕ, ವಾಹನಗಳ ಮೇಲೆ ಹಾಕುವ ಸುಂಕ, ಸ್ಟಾಂಪ್ ಶುಲ್ಕ, ಭೂಕಂದಾಯ, ನೋಂದಣಿ ಶುಲ್ಕ, ಕೈಗಾರಿಕೆ ಮತ್ತು ಅರಣ್ಯ ಇಲಾಖೆಗಳಿಂದ ಬರುವ ಆದಾಯ ಮತ್ತು ಕೇಂದ್ರ ಸರ್ಕಾರದ ತೆರಿಗೆಗಳಿಂದ ಬರುವ ಪಾಲು ಮತ್ತು ಧನಸಹಾಯ.
ಪಂಚವಾರ್ಷಿಕ ಯೋಜನೆಗಳು
ದೇಶದಲ್ಲಿ ಆರ್ಥಿಕ ಪ್ರಗತಿಯನ್ನು ಸಾಧಿಸಲು ಕೇಂದ್ರ ಸರ್ಕಾರ ಪಂಚವಾರ್ಷಿಕ ಯೋಜನೆಯನ್ನು 1951ರಲ್ಲಿ ಪ್ರಾರಂಭಿಸಿತು. ಕರ್ಣಾಟಕದಲ್ಲೂ ಇದು ಜಾರಿಗೆ ಬಂತು. ಮೂರು ಪಂಚವಾರ್ಷಿಕ ಯೋಜನೆಗಳು ಪೂರ್ಣವಾಗಿ ನಾಲ್ಕನೆಯ ಯೋಜನೆ ನಡೆಯುತ್ತಿದೆ (1971). ಪಂಚವಾರ್ಷಿಕ ಯೋಜನೆಯಲ್ಲಿ ರಾಜ್ಯ ಸರ್ಕಾರ ಅನೇಕ ಅಭಿವೃದ್ಧಿ ಕಾರ್ಯಗಳನ್ನು ಕೈಗೊಂಡು ಕೋಟ್ಯಂತರ ರೂ.ಗಳನ್ನು ವೆಚ್ಚ ಮಾಡುತ್ತಿದೆ. ವ್ಯವಸಾಯ, ಪಶುಪಾಲನೆ, ನೀರಾವರಿ, ವಿದ್ಯುಚ್ಫಕ್ತಿ, ಕೈಗಾರಿಕೆ ಸಹಕಾರ ವ್ಯವಸ್ಥೆ, ಸಮಾಜ ಕಲ್ಯಾಣ, ಸಾರಿಗೆ ಸಂಪರ್ಕ, ಶಿಕ್ಷಣ ಇವುಗಳ ಅಭಿವೃದ್ಧಿಗಾಗಿ ಕಾರ್ಯಕ್ರಮಗಳು ಜಾರಿಗೆ ಬಂದಿವೆ. ಇವಕ್ಕಾಗಿ ಸರ್ಕಾರ ಮೊದಲನೆಯ ಪಂಚವಾರ್ಷಿಕ ಯೋಜನೆಯಲ್ಲಿ (1951-56) ಸು. 48 ಕೋಟಿ ರೂಪಾಯಿಗಳನ್ನೂ ಎರಡನೆಯ ಪಂಚವಾರ್ಷಿಕ ಯೋಜನೆಯಲ್ಲಿ (1956-61) 145 ಕೋಟಿ ರೂ.ಗಳನ್ನೂ ಮೂರನೆಯ ಪಂಚವಾರ್ಷಿಕ ಯೋಜನೆಯಲ್ಲಿ (1961-66) 246 ಕೋಟಿ ರೂ.ಗಳನ್ನೂ ವೆಚ್ಚ ಮಾಡಿದೆ. ನಾಲ್ಕನೆಯ ಪಂಚವಾರ್ಷಿಕ ಯೋಜನೆಯಲ್ಲಿ (1969-74) 350 ಕೋಟಿ ರೂ.ಗಳನ್ನು ವೆಚ್ಚ ಮಾಡುವ ಅಂದಾಜಿದೆ. ಅಭಿವೃದ್ಧಿ ಯೋಜನೆಗಳ ಫಲವಾಗಿ ಕರ್ಣಾಟಕ ದಿನೇ ದಿನೇ ಆರ್ಥಿಕ ಕ್ಷೇತ್ರದಲ್ಲಿ ಮುನ್ನಡೆಯುತ್ತಿದೆ.
(ಎಂ.ಎ.ಎಂ.)
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕರ್ನಾಟಕ
ಆವರ್ತಕ
ಆವರ್ತಕ
ಪ್ರತಿಯೊಂದು    ಸಂಸ್ಥೆಯಲ್ಲಿ ದಿನ ನಿತ್ಯದ ವೆಚ್ಚಗಳನ್ನು      'ಆವರ್ತಕ''   ಎನ್ನುತ್ತಾರೆ. ಇದು ಸ್ಥಿರ ರೂಪದಲ್ಲಿ ಇರುವುದಿಲ್ಲ. ಸಂಸ್ಥೆಯ ಲಾಭವನ್ನು ಹೆಚ್ಚಿಸುವ ಸಾಧನವಲ್ಲ. ಆದರೆ ಇದಿಲ್ಲದೆ ವ್ಯವಹಾರ ನಡೆಯುವುದಿಲ್ಲ. ಈ ರೀತಿಯ ವೆಚ್ಚಗಳು ಆಸ್ತಿಗಳನ್ನು ಮೂಲ ಮಟ್ಟದಲ್ಲಿ ಕಾಪಾಡಲು ಸಹಾಯಕ ವಾಗುತ್ತವೆ. ಪದೇ ಪದೇ ಬರುವ ವೆಚ್ಚವನ್ನು  ''ಆವರ್ತಕ "ಎನ್ನುತ್ತಾರೆ.   ವ್ಯವಹಾರದಲ್ಲಿ  ಆವರ್ತಗಳು ವ್ಯಾಪಾರದ ಸಾಮಾನ್ಯವಾಗಿ ಗ್ರಾಹಕರಿಗೆ ಸರಕು ಮತ್ತು ಸೇವೆಗಳ ಮಾರಾಟದಿಂದ  ಅದರ ಸಾಮಾನ್ಯ ವ್ಯಾಪಾರ ಚಟುವಟಿಕೆಗಳನ್ನು ಹೊಂದಿದೆ.ಆವರ್ತಕ ಸಾಮಾನ್ಯವಾಗಿ ವ್ಯಾಪಾರ ಆದಾಯ ಸೂಚಿಸುತ್ತದೆ ಅಥವಾ ಇದು ಒಂದು ವಿತ್ತೀಯ ಘಟಕದಲ್ಲಿ  ಪ್ರಮಾಣವನ್ನು ಸೂಚಿಸುತ್ತದೆ. ಸಾಮಾನ್ಯ ಬಳಕೆಯಲ್ಲಿ ಆವರ್ತಕಗಳು ನಗದು ಅಥವಾ ನಗದು ಸಮಾನ ರೂಪದಲ್ಲಿ ಸಂಸ್ಥೆಯಿಂದ ಪಡೆದ ಆದಾಯವಾಗಿದೆ. ಮಾರಾಟದ ಆದಾಯ ಅಥವಾ ಆದಾಯದ ಸಮಯ ಅವಧಿಯಲ್ಲಿ ಸರಕು ಅಥವಾ ಸೇವೆಗಳನ್ನು ಮಾರಾಟ ಸ್ವೀಕರಿಸಿದ ಆದಾಯ ಎನ್ನುತ್ತಾರೆ. ತೆರಿಗೆ ಆದಾಯ ಸರ್ಕಾರಿ ತೆರಿಗೆದಾರರು ಪಡೆಯುವ ಆದಾಯವಾಗಿದೆ.
ಆವರ್ತಕ' ಗಳ ರೂಪಗಳೆಂದರೆ
೧) 'ಆವರ್ತಕ ಆದಾಯ ೨) ಬಂಡವಾಳ ವೆಚ್ಚ   ೩) ಆವರ್ತಕ ವೆಚ್ಚ  ೪) ಆವರ್ತಕ ಲಾಭ/ ನಷ್ಟ ೧) ಆವರ್ತಕ ಆದಾಯ: ಒಂದು ಸಂಸ್ಥೆ ಪ್ರಾರಂಭವಾದ ಮೇಲೆ ವ್ಯವಹಾರದಿಂದ ಬರುವ ಆದಾಯವನ್ನು ಆವರ್ತಕ ಆದಾಯ ಸರ್ಕಾರದ     ಆವರ್ತಕ ಎನ್ನಬಹುದು    . ಆವರ್ತಕ ಆದಾಯಕ್ಕೂ ಮತ್ತು ಆವರ್ತಕ ಲಾಭಕ್ಕೂ ಹೆಚ್ಚು ವ್ಯತ್ಯಾಸ ಕಾಣಬರುವುದಿಲ್ಲ. ಪ್ರತಿವರ್ಷದ ಕೊನೆಯಲ್ಲಿ ಅಂತಿಮ ಲೆಕ್ಕಗಳನ್ನುತಯಾರಿಸಿದಾಗ ಲಾಭ-ನಷ್ಟ ಖಾತೆ ತೋರಿಸುವ ನಿವ್ವಳ ಲಾಭವನ್ನು ಆವರ್ತಕ ಲಾಭ ಎನ್ನುತ್ತಾರೆ . ಆದರೆ  ಸಂಸ್ಥೆ ತಾನು  ನಡೆಸುವ ವ್ಯವಹಾರದಿಂದ ನಿರಂತರವಾಗಿ ಗಳಿಸುವ ಆದಾಯವನ್ನು, ಆವರ್ತಕ  ಆದಾಯ ಎನ್ನುತ್ತಾರೆ.    ಉದಾ :ಬಾಡಿಗೆ ಪಡೆಯುವುದು. ಒಂದು ಕಟ್ಟಡವನ್ನು,, ಬಾಡಿಗೆಗೆ ಕೊಟ್ಟಾಗ ಪ್ರತಿ ತಿಂಗಳು ಬರುವ  ಬಾಡಿಗೆಯನ್ನು ಆವರ್ತಕ ಆದಾಯ ಎಂದು ಪರಿಗಣಿಸಬೇಕು. ಆದರೆ ಇದು 'ಆವರ್ತಕ ಲಾಭವಾಗುವುದಿಲ್ಲ. ಸಂಸ್ಥೆಯ ಹಣಕಾಸು ವರ್ಷದಲ್ಲಿ ಗಲಿಸುವ ನಿವ್ವಳ ಲಾಭವನ್ನು 'ಆವರ್ತಕ' ಲಾಭ ಎಂದು ತಿಳಿಯಬೇಕು. ೨) ಬಂಡವಾಳ ವೆಚ್ಚ ;; ಆವರ್ತಕ  ಆದಾಯವನ್ನು ಗಳಿಸಲು ಸ್ಥಿರ ರೂಪದ ಆಸ್ತಿಗಳನ್ನು ಕೊಳ್ಳಲು ಮಾಡುವ ವೆಚ್ಚ ವನ್ನು ಬಂಡವಾಳ ವೆಚ್ಚ ಎನ್ನಬಹುದು.ಈ ಆಸ್ತಿಗಳುಅ ವ್ಯವಹಾರದಲ್ಲಿ ನಿರಂತರವಾಗಿ ಇರುತ್ತದೆ ಮತ್ತು ಆದಾಯ ಗಳಿಸಲು ಸಹಾಯವಾಗುತ್ತದೆ. ೩) ಆವರ್ತಕ ವೆಚ್ಚ;;  ವ್ಯವಹಾರವನ್ನು ನಡೆಸಲು ಈ ವೆಚ್ಚಗಳು ಅತ್ಯಗತ್ಯ ಆದರೆ ಈ ವೆಚ್ಚಗಳನ್ನುಸಂಸ್ಥೆಯ ದುಡಿಮೆಯ ಶಕ್ತಿಯನ್ನು ಹೆಚ್ಚಿಸುವುದಿಲ್ಲ ಆದರ ಆಸ್ತಿಯ ಮೂಲ ಶಕ್ತಿಯನ್ನು ಕಾಪಾಡುತ್ತವೆ.  ಉದಾ ;;  ಕಟ್ಟಡ ರಿಪೆರಿ ಖರ್ಚು, ಯಂತ್ರ ರಿಪೇರಿ, ಮುದ್ರಣ ವೆಚ್ಚ, ಕಛೇರಿ ಬಾಡಿಗೆ, ಇತ್ಯಾದಿ.    ೪)  ಆವರ್ತಕ  ಲಾಭ/ನಷ್ಟ;  ವ್ಯವಹಾರದಲ್ಲಿ ಏರಿಳಿತಗಳಿಂದ ಉಂಟಾಗುವ ಲಾಭ  ಅಥವಾ ನಷ್ಟವನ್ನು  ಆವರ್ತಕ  ಲಾಭ/ನಷ್ಟ   ಎನ್ನುತ್ತಾರೆ. ಒಂದು ವ್ಯವಹಾರದಲ್ಲಿ ಒಂದು ಹಣಕಾಸು ವರ್ಷದಲ್ಲಿ ಲಾಭ ಬರಬಹುದು. ಮರು ವರ್ಷದಲ್ಲಿ ನಷ್ಟವಾಗಬಹುದು. ಈ ರೀತಿಯಾಗಿ ಲಾಭ/ನಷ್ಟದಲ್ಲಿ ಏರಿಳಿತಗಳಿರುತ್ತದೆ. ಲಾಭ/ನಷ್ಟ ಸ್ವಿರವಾಗಿಹುದಿಲ್ಲ. ಆವರ್ತಕ ವಿದಗಳು ;; ೧) ವ್ಯಾಪಾರ   ಆವರ್ತಕ
೨) ಸರ್ಕಾರದಆವರ್ತಕ
೧) ವ್ಯಾಪಾರ  ಆವರ್ತಕ  ; ನ್ಸ್ವ್ಯಾಪಾರದ ಪ್ರಾಥಮಿಕ ಚಟುವಟಿಕೆಗಳನ್ನು  ಸರ್ಕಾರದ     ಆವರ್ತಕ ಮಾರಾಟ ಎನ್ನಬಹುದು.   . ಬಹುತೇಕ ವ್ಯಾಪಾರಗಳು ಇಂತಹ ಬೇಡಿಕೆ ಖಾತೆಯಲ್ಲಿ ಠೇವಣಿ ಮೇಲೆ ಬಡ್ಡಿ ವ್ಯಾಪಾರ ಪ್ರಾಥಮಿಕ ಚಟುವಟಿಕೆಗಳನ್ನು ನಿರಂತರವಾಗಿ ಇರುತ್ತದೆ, ಅಥವಾ ಸಂಭವನೀಯತೆಯೂ ಎಂದು ಆವರ್ತಕ  ಹೊಂದಿವೆ. ಈ ಆವರ್ತಕ  ಒಳಗೊಂಡಿತ್ತು ಆದರೆ ನಿವ್ವಳ ಮಾರಾಟ ಒಳಗೊಂಡಿಲ್ಲ . ಆದರೆ ಮಾರಾಟದ ಆದಾಯ ವ್ಯಾಪಾರ ಸಂಗ್ರಹಿಸಿದ ಮಾರಾಟ ತೆರಿಗೆ ಒಳಗೊಂಡಿಲ್ಲ. ೨) ಸರ್ಕಾರದ     ಆವರ್ತಕ ;; ಸರ್ಕಾರದ ಆವರ್ತಕ  ಘಟಕದ ಹೊರಗೆ ಮೂಲಗಳಿಂದ ಸಿಕ್ಕ ಹಣ ಎಲ್ಲಾ ಪ್ರಮಾಣದ (ಅಂದರೆ ತೆರಿಗೆ ಮತ್ತು  ಶುಲ್ಕ) ಒಳಗೊಂಡಿದೆ. ದೊಡ್ಡ ಸರ್ಕಾರಗಳು ಸಾಮಾನ್ಯವಾಗಿ ಕಂಪನಿಗಳು ಮತ್ತು ವ್ಯಕ್ತಿಗಳಿಗೆ ಸರ್ಕಾರದ ಆದಾಯವನ್ನು ಒಟ್ಟುಗೂಡಿಸಲು ಜವಾಬ್ದಾರಿ ಒಂದು ಸಂಸ್ಥೆ ಅಥವಾ ಇಲಾಖೆ ಹೊಂದಿವೆ. ಸರ್ಕಾರ ಗಳಿಸಿದ ಆದಾಯ ಇಂತಹ ವ್ಯಕ್ತಿಗಳು ಹಾಗೂ ಸಂಸ್ಥೆಗಳ ಆದಾಯ ಮತ್ತು ಸಂಪತ್ತಿನ ಕ್ರೋಢೀಕರಣ ವಿಧಿಸಲಾಗುವ ತೆರಿಗೆಗಳ ಮತ್ತು ಸರಕುಗಳನ್ನು ಮತ್ತು ಸೇವೆಗಳನ್ನು ಉತ್ಪಾದಿಸಲಾಗಿದೆ, ರಫ್ತು ಮತ್ತು ಆಮದುಗಳ ಸರ್ಕಾರಿ ಸ್ವಾಮ್ಯದ ಸಂಸ್ಥೆಗಳು ಆದಾಯವನ್ನೂ ಎಂದು ಅಲ್ಲದ ತೆರಿಗೆ ಮೂಲಗಳಾಗಿವೆ, ಕೇಂದ್ರ ಬ್ಯಾಂಕ್ ಮೇಲೆ ಮೂಲಗಳಿಂದ ಸ್ವೀಕರಿಸಿದಾಗ ಅಂತಾರಾಷ್ಟ್ರೀಯ ಹಣಕಾಸು ಸಂಸ್ಥೆಗಳಿಂದ ಬಾಹ್ಯ ಸಾಲ ಮತ್ತು ಸಾಲಗಳನ್ನು ರೂಪದಲ್ಲಿ ಆವರ್ತಕ ಮತ್ತು ಸರ್ಕಾರದ ಆವರ್ತಕ ಪಡೆಯುದು. ಕಂಪನಿಯ ಆವರ್ತಕದ ಲೆಕ್ಕ }; ಆವರ್ತಕ ಮೇಲಿನ ಸಾಲಿನ ಅಥವಾ ವ್ಯಾಪಾರ ಒಂದು ನಿರ್ಧಿಷ್ಟ ಸಮಯದಲ್ಲಿ ಮಾಡಿದ ಎಷ್ಟು ಒಟ್ಟಾರೆ ಆದಾಯ ಸೂಚಿಸುತ್ತದೆ .ಈ ತೀರ್ಮಾನಗಳನ್ನು ವೆಚ್ಚಗಳು ಅಥವಾ ವೆಚ್ಚ ಯಾವುದೇ ಒಳಗೊಂಡಿಲ್ಲ. ಎಲ್ಲಾ ವ್ಯವಹಾರಗಳ ಉತ್ತಮ ದಾಖಲೆ ಇರಿಸುವುದು ಹಣಕಾಸು ನಿರ್ವಹಣೆ ಹೊಂದಿವೆ. ಅತ್ಯಂತ ಮೂಲ ಅರ್ಥದಲ್ಲಿ, ಆವರ್ತಕ ಸೂತ್ರವು:
ಪ್ರಮಾಣಬೆಲೆ ಆವರ್ತಕ
ಸಹಜವಾಗಿ, ಆವರ್ತಕದಲ್ಲಿ ಬಾಡಿಗೆ ಆದಾಯ ಮತ್ತು ಕಂಪನಿಯ ಒಟ್ಟು ಆದಾಯ ಕೊಡುಗೆ ಹೂಡಿಕೆ ಇತರ ಆದಾಯ ಚರ ಪರಿಮಾಣಗಳು ಅಸ್ತಿತ್ವದಲ್ಲಿವೆ. ಮಾರಾಟದ ಆವರ್ತಕ } ; ಹೊರತಾಗಿ ಯಾವ ಉದ್ಯಮ ಅಥವಾ ಒಂದು ಕಂಪನಿ ಕಾರ್ಯನಿರ್ವಹಿಸುತ್ತದೆ,ಆ ವ್ಯವಹಾರದ ರೀತಿಯ ಲಾಭದಾಯಕವಾಗಿ ಹಣ ಸಂಪಾದಿಸಬೇಕು. ಮಾರಾಟದ ಆವರ್ತಕವನ್ನು ಸಮಯದ ಮೇಲೆ ಉತ್ಪನ್ನಗಳು ಅಥವಾ ಸೇವೆಗಳನ್ನು ಮಾರಾಟ ವ್ಯಾಪಾರ ತರಲಾಯಿತು ಎಂದು ಹಣದ ಪ್ರಮಾಣವನ್ನು ಮಾರಾಟದ ಆವರ್ತಕವನ್ನು ಕಡಿಮೆಯಾಗುತ್ತದೆ. ಒಂದು ವೇಳೆ ಹಣ ವ್ಯಾಪಾರ ಕಡಿಮೆಯಾದಾಗ, ಇತರ ಕಡಿತ ವೇತನದಾರರ, ವೆಚ್ಚಗಳು , ಮತ್ತು ಸಂಪನ್ಮೂಲಗಳಲ್ಲಿ ಮಾಡಬೇಕಾಗುತ್ತದೆ. ಅಂತೆಯೇ, ಮಾರಾಟದ ಆದಾಯವನ್ನು ಹೆಚ್ಚಿಸುತ್ತದೆ, ಹೆಚ್ಚು ಹಣ ವ್ಯಾಪಾರ ಮತ್ತು ಹೆಚ್ಚುವರಿ ನಗದು ಹರಿವು ಬರುವ ಮಾಡಿದಾಗ ನೌಕರರಿಗೆ ಸಾಲ ಕಡಿತ , ವಿಸ್ತರಣೆ , ಮತ್ತು ವಿಶ್ವಾಸಗಳೊಂದಿಗೆ ಲಭ್ಯವಾಗಬಹುದು. ಮಾರಾಟದ ಆವರ್ತಕ  ಹೇಗೆ ಲೆಕ್ಕ ಹಾಕಲಾಗುತ್ತದೆ? ಮಾರಾಟದ ಆವರ್ತಕ ಲೆಕ್ಕ ತುಂಬಾ ಸರಳವಾಗಿದೆ. ಇದುಮಾರಾಟ ಪ್ರಮಾಣವನ್ನು ಗುಣಿಸಿದಾಗ ಮಾರಾಟ ಉತ್ಪನ್ನ ಸಂಖ್ಯೆ ಆಗುವುದು : ಮಾರಾಟದ ಆವರ್ತಕ  = ಘಟಕಗಳು  * ಮಾರಾಟದ ಬೆಲೆ ಮಾರಾಟ ನೀವು ಮಡಕೆಗಳು ಹಾಗೂ ಹರಿವಾಣಗಳು ತುಂಬಾ ಸರಳವಾಗಿ ಮಾರಾಟ ಕಂಡುಬರುತ್ತದೆ. ನಿಮ್ಮ ಮಡಕೆಗಳು ಹಾಗೂ ಹರಿವಾಣಗಳು ಅವರ ಸ್ಪರ್ಧಿಗಳು ನೀಡುತ್ತವೆ ಮತ್ತು ಸಾಮಾನ್ಯವಾಗಿ ಮಡಕೆಗಳು ಹಾಗೂ ಹರಿವಾಣಗಳು ಕಂಡುಬರುತ್ತವೆ ಹೆಚ್ಚು ತುಣುಕುಗಳನ್ನು ಹೊಂದಿಲ್ಲ ಎಂದು ಅನೇಕ ವೈಶಿಷ್ಟ್ಯಗಳನ್ನು ಹೊಂದಿರುವ ವಿಶೇಷವಾಗಿದೆ .ನಿಮ್ಮ ಅಸಾಧಾರಣ ಉತ್ಪನ್ನಗಳು ಏನೆಂದರೆ, ನಿಮ್ಮ  ಕಳೆದ ವರ್ಷ ನೀವು ೩೫೦ ಪ್ರತಿಯೊಂದು ಮಡಕೆಗಳು ಹಾಗೂ ಹರಿವಾಣಗಳು ೫೦೦ ಕಟ್ಟುಗಳು ಮಾರಾಟ ಮಾಡಿದಿರಿ. ಈ ಉದಾಹರಣೆಯಲ್ಲಿ,} ನಿಮ್ಮ ಮಾರಾಟದ ಆವರ್ತಕವನ್ನು ಈ ಸೂತ್ರವನ್ನು ಮೂಲಕ ಕಂಡುಬರುತ್ತದೆ : ಮಾರಾಟದ ಆದಾಯ = ೫೦೦ * 350 ಮಾರಾಟದ ಆದಾಯ = ೧೭೫,೦೦೦
ಅರ್ಥಶಾಸ್ತ್ರದಲ್ಲಿ ಒಟ್ಟು ಆವರ್ತಕ ಎಂದರೇನು? ವ್ಯಾಪಾರ ಮತ್ತು ಅರ್ಥಶಾಸ್ತ್ರ ನಿಮ್ಮ ಯಶಸ್ಸು ಮತ್ತು ಪ್ರಗತಿಯ ಮೌಲ್ಯಮಾಪನ ಪ್ರಮುಖವಾಗಿ ನಿಮ್ಮ ಒಟ್ಟು ಆದಾಯ ಪ್ರವೃತ್ತಿಗಳನ್ನು ನೋಡುತ್ತಿರುವ ನಿಮ್ಮ ಅಂತಿಮವಾಗಿ ಒಂದು ವ್ಯಾಪಾರ  ಒಟ್ಟು ಲಾಭ ಲೆಕ್ಕ ಇದರಿಂದ ಈ ಪ್ರಮುಖ ಅಳತೆ ತಿಳಿಯಬೇಕು. ಅರ್ಥಶಾಸ್ತ್ರದಲ್ಲಿ ಒಟ್ಟು ಆವರ್ತಕ ಸರಕುಗಳು ಅಥವಾ ಸೇವೆಗಳ ಒಂದು ನಿಶ್ಚಿತ ಪ್ರಮಾಣಕ್ಕೆ ಮಾರಾಟದಿಂದ ಒಟ್ಟು ಆದಾಯ ಸೂಚಿಸುತ್ತದೆ. ಇದು ವ್ಯಾಪಾರ ಒಟ್ಟು ಆದಾಯ ಮತ್ತು ಸರಕುಗಳ ಬೆಲೆ ಮಾರಾಟ ಸರಕುಗಳ ಪ್ರಮಾಣ ಗುಣಿಸಿದಾಗ. ಒಟ್ಟು ಆದಾಯ೧೦೦ * ೫೦ = ೫,೦೦೦    ಅರ್ಥಶಾಸ್ತ್ರದಲ್ಲಿ, ಒಟ್ಟು ಆದಾಯ ಸಾಮಾನ್ಯವಾಗಿ ಮೇಜಿನ ಅಥವಾ ಗ್ರಾಫ್ ಒಂದು ತಿರುವು ಪ್ರತಿನಿಧಿಸಲಾಗುತ್ತದೆ. ಅರ್ಥಶಾಸ್ತ್ರದಲ್ಲಿ ಆದಾಯ ಪರಿಕಲ್ಪನೆಯನ್ನು ಸಾಮಾನ್ಯವಾಗಿ ಎರಡು ಪ್ರಮುಖ ಪದಗಳು ಒಳಗೊಂಡಿದೆ. ಅಧಿಕಾರಾವಧಿಯ ಮಾರಾಟ ಉತ್ಪಾದನೆಯ ಘಟಕದ ಆದಾಯ ಉಲ್ಲೇಖಿಸಲ್ಪಡುತ್ತದೆ ಸರಾಸರಿ ಆದಾಯ ಆಗಿದೆ. ಇದು ಮಾರಾಟ ಸಂಖ್ಯೆಯಿಂದ ಒಟ್ಟು ಆದಾಯ ಭಾಗಿಸಿ ಪಡೆಯಲಾಗುತ್ತದೆ.
ಎರಡನೇ ಅವಧಿಗೆ.' ಉತ್ಪಾದನೆಯ ಒಂದು ಹೆಚ್ಚುವರಿ ಘಟಕವನ್ನು ಮಾರಾಟ ಸಂಗ್ರಹವಾಗುವ ಹೆಚ್ಚುವರಿ ಆದಾಯ ಇದು ಕನಿಷ್ಠ ಆದಾಯ ಆಗಿದೆ. ಬೇರೆ ರೀತಿಯಲ್ಲಿ ಹೇಳುವುದಾದರೆ ಇದು ಒಂದು ಉತ್ತಮ ಮತ್ತೊಂದು ಘಟಕ ಮಾರಾಟದಿಂದ ಒಟ್ಟು ಆದಾಯ ಬದಲಾವಣೆಯಾಗಿದೆ. ಉದಾಹರಣೆಗೆ, ತಮ್ಮ ಆದಾಯ ಕನಿಷ್ಠ ಆದಾಯ ೫೦ ಸಮಾನವಾಗಿರುತ್ತದೆ ಎಂದು ೫,೦೫೦ ರಿಂದ ೫,೦೦೦ ಹೆಚ್ಚಾಗಿದೆ. ಸಾರಾಂಶ;;}  ಆವರ್ತಕಗಳು ಎಲ್ಲಾ ರೀತಿಯ ವೆಚ್ಚಗಳು ಆಸ್ತಿಗಳನ್ನು ಮೂಲ ಮಟ್ಟದಲ್ಲಿ ಕಾಪಾಡಲು ಸಹಾಯಕ ವಾಗುತ್ತವೆ.ವ್ಯವಹಾರದಲ್ಲಿ  ಆವರ್ತಗಳು ವ್ಯಾಪಾರದ ಸಾಮಾನ್ಯವಾಗಿ ಗ್ರಾಹಕರಿಗೆ ಸರಕು ಮತ್ತು ಸೇವೆಗಳ ಮಾರಾಟದಿಂದ  ಅದರ ಸಾಮಾನ್ಯ ವ್ಯಾಪಾರ ಚಟುವಟಿಕೆಗಳನ್ನು ಹೊಂದಿದೆ,ಸರ್ಕಾರದ ಆವರ್ತಕ  ಘಟಕದ ಹೊರಗೆ ಮೂಲಗಳಿಂದ ಸಿಕ್ಕ ಹಣ ಎಲ್ಲಾ ಪ್ರಮಾಣದ (ಅಂದರೆ ತೆರಿಗೆ ಮತ್ತು  ಶುಲ್ಕ) ಒಳಗೊಂಡಿದೆ.
ಉಲ್ಲೇಖಗಳು
Joseph V. Carcello (2008). Financial & Managerial Accounting. McGraw-Hill Irwin. p. 199. ISBN 978-0-07-299650-0. This definition is based on IAS 18. Williams, p.51 2006 Instructions for Form 990 and Form 990-EZ, US Department of the Treasury, p. 22 Williams, p. 196 Williams, p. 647 "Revenue models". Dr. K.M.Popp. HM Revenue & Customs (United Kingdom) Office of the Revenue Commissioners (Ireland) Internal Revenue Service bureau, Department of the Treasury (United States) Missouri Department of Revenue Louisiana Department of Revenue ವರ್ಗ:ಅರ್ಥಶಾಸ್ತ್ರ ವರ್ಗ:ಅರ್ಥಶಾಸ್ತ್ರ ಟೆಂಪ್ಲೇಟುಗಳು
ದೊಡ್ಡ ಕರುಳು
thumb
ದೊಡ್ಡ ಕರುಳು ಜೀರ್ಣನಾಳದ ಕೊನೆಕೊನೆಯ ಭಾಗ (ಕೋಲನ್ ; ಲಾರ್ಜ್ ಇನ್‍ಟೆಸ್‍ಟೈನ್). ಉದರದಲ್ಲಿ ಸಣ್ಣ ಕರುಳಿನ ಕುಣಿಕೆಗಳ ಸುತ್ತ ಕಮಾನಿನ ರೀತಿಯಲ್ಲಿ ಬಳಸಿಕೊಂಡಿರುವಂತಿದೆ. ಜೀರ್ಣನಾಳದಲ್ಲಿ ದೊಡ್ಡ ಕರುಳು ಸಣ್ಣ ಕರುಳಿನ ಮುಂದುವರಿದ ಭಾಗವಾದರೂ ಅವುಗಳ ಆದಿ ಅಂತ್ಯಗಳು ಜಂಟಿ ಆಗುವುದಿಲ್ಲ. ಬದಲು ದೊಡ್ಡ ಕರುಳಿನ ಅಗ್ರದಿಂದ ಸುಮಾರು 6.35-7.6 ಸೆಂಮೀ ಮೇಲೆ ಅದನ್ನು ಸಣ್ಣ ಕರುಳು ಲಂಬವಾಗಿ ಸೇರಿಕೊಳ್ಳುತ್ತದೆ. ಕರುಳುಗಳ ಒಟ್ಟು ಉದ್ದದಲ್ಲಿ ದೊಡ್ಡ ಕರುಳು 1/5 ರಷ್ಟು ಅಂದರೆ ಸುಮಾರು 1.5 ಮೀಟರುಗಳಷ್ಟು ಇದೆ. ಸಣ್ಣ ಕರುಳಿನ ನಯವಾದ ಹೊರಮೈಗೆ ಭಿನ್ನವಾಗಿ ದೊಡ್ಡ ಕರುಳಿನ ಉದ್ದಕ್ಕೂ ಮೂರು ಸ್ನಾಯುಪಟ್ಟಿಗಳೂ (ಟೀನಿಯ ಕೋಲೈ) ಹಲವು ಉಬ್ಬು ಚೀಲಗಳೂ (ಸ್ಯಾಕ್ಯುಲೇಷನ್ಸ್) ಕೊಬ್ಬಿನ ಗಂಟುಗಳೂ (ಅಪೆಂಡಿಸಿಸ್ ಎಪಿಪ್ಲೋಯಿಕೆ) ಇವೆ.
ದೊಡ್ಡ ಕರುಳು ಕಿಬ್ಬೊಟ್ಟೆಯ ಬಲಮೂಲೆಯಲ್ಲಿ ಸೊಂಟದ ಮೂಳೆಯ ಮುಂದೆ ಪ್ರಾರಂಭವಾಗಿ ಉದರದ ಬಲ ಅಂಚಿನಲ್ಲಿ ಏರಿ ಪಕ್ಕೆಲುಬುಗಳ ಮಟ್ಟವನ್ನು ತಲುಪುತ್ತದೆ. ಅಲ್ಲಿ ಎಡಕ್ಕೆ ಬಾಗಿ, ಉದರದ ಎಡ ಉನ್ನತ ಮೂಲೆಯ ತನಕ ಮಾಲೆಯಂತೆ ಡೊಂಕಾಗಿ ಹಾಗೂ ಅಡ್ಡವಾಗಿ ಸಾಗುತ್ತದೆ. ಈ ಮೂಲೆಯಲ್ಲೂ ಪುನಃ ಕೆಳಕ್ಕೆ ಬಾಗಿ ಉದರದ ಎಡಕೆಳ ಮೂಲೆಯ ತನಕ ಇಳಿದು ತೊಡೆ ಸಂದಿಗೆ ಸಮಾಂತರವಾಗಿ ಕ್ರಮಿಸಿ ಕಿಬ್ಬೊಟ್ಟೆಯಲ್ಲಿ ~ ಆಕಾರದಂತೆ ಇಮ್ಮೊಗವಾಗಿ ಬಾಗಿ ದೇಹದ ನಡುಮಧ್ಯ ಗೆರೆಯಲ್ಲಿ ಮುಂದುವರಿದು ಆಸನ ದ್ವಾರದಲ್ಲಿ ಕೊನೆಗೊಳ್ಳುತ್ತದೆ. ಅಂಧಾಂತ್ರ (ಸೀಕಮ್) ಮತ್ತು ಕ್ರಿಮಿ ರೂಪದ ಅಂತ್ರಪುಚ್ಛ (ವರ್ಮಿಫಾರಮ್ ಅಪೆಂಡಿಕ್ಸ್), ಸ್ವಯಂ ದೊಡ್ಡ ಕರುಳು (ಕೋಲನ್ ಪ್ರಾಪರ್), ಗುದನಾಳ (ರೆಕ್ಟಮ್) ಮತ್ತು ಆಸನನಾಳ (ಏನಲ್ ಕೆನಾಲ್) ಇವು ದೊಡ್ಡ ಕರುಳಿನಲ್ಲಿ ಗುರುತಿಸಲಾಗುವ ಭಾಗಗಳು. ಅಂಧಾಂತ್ರ ಮತ್ತು ಗುದನಾಳಗಳ ವ್ಯಾಸ ಮಿಕ್ಕ ಭಾಗಗಳಿಗಿಂತ ಸ್ವಲ್ಪ ಹೆಚ್ಚು.
ಅಂಧಾಂತ್ರ
ದೊಡ್ಡ ಕರುಳಿನ ಆದಿ ಭಾಗ ಬಲಸೊಂಟ ಮೂಳೆಯ ಮುಂದೆ ಇದೆ. ತುದಿ ಮುಚ್ಚಿದ ಕುರುಡು ಕೊಳವೆಯಂತೆ ಇದು ಪ್ರಾರಂಭವಾಗುವುದರಿಂದ ಇದಕ್ಕೆ ಪಾಶ್ಚಾತ್ಯ ವೈದ್ಯದಲ್ಲಿ ಸೀಕಮ್ ಎಂದು ಹೆಸರುಂಟು (ಸೀಕಮ್ ತುದಿ ಮುಚ್ಚಿದ ಕೊಳವೆ). ದೊಡ್ಡ ಕರುಳಿನ ಅಗ್ರದಿಂದ ಸಣ್ಣ ಕರುಳು ದೊಡ್ಡ ಕರುಳನ್ನು ಸೇರುವ ಸ್ಥಳದ ವರೆಗೆ ಇದರ ವ್ಯಾಪ್ತಿ. ಈ ಉದ್ದ 6.25 ಸೆಂಮೀ. ವ್ಯಾಸ ಕೂಡ ಸಾಮಾನ್ಯವಾಗಿ ಇಷ್ಟೆ ಅಥವಾ ಇದಕ್ಕಿಂತ 1 ಸೆಂಮೀ ಹೆಚ್ಚಾಗಿಯೆ ಇರಬಹುದು. ಅಂಧಾಂತ್ರ ಭರ್ತಿ ಆಗಿರುವಾಗ ಅದು ಉದರದ ಹಿಂದುಮುಂದು ಭಿತ್ತಿಗಳಿಗೆ ತಾಗಿಕೊಂಡಿರುತ್ತದೆ. ನೆಟ್ಟಗೆ ನಿಂತಾಗ ಅಂಧಾಂತ್ರ ಸಾಮಾನ್ಯವಾಗಿ ಕಿಬ್ಬೊಟ್ಟೆಗೆ ಇಳಿದಿರುತ್ತದೆ. ಖಾಲಿ ಆಗಿದ್ದಾಗ ಇದರ ಮುಂದೆ ಸಣ್ಣ ಕರುಳಿನ ಕುಣಿಕೆಗಳು ಇರಬಹುದು. ಅಂಧಾಂತ್ರವನ್ನು ಸಾಮಾನ್ಯವಾಗಿ ಪರಿವೇಷ್ಟನ (ಪೆರಿಟೋನಿಯಮ್) ಪೂರ್ಣವಾಗಿ ಕವಿದಿರುತ್ತದೆ. ಯಾವ ಬಂಧನವೂ ಇಲ್ಲದೆ ಬಿಡುವಾಗಿರುವುದರಿಂದ ಅನೇಕ ವೇಳೆ ಅಂತ್ರವೃದ್ಧಿಯಲ್ಲಿ (ಹರ್ನಿಯ) ಕಂಡುಬರಬಹುದು. ಸುಮಾರು 5% ರಷ್ಟು ಜನರಲ್ಲಿ ಅಂಧಾಂತ್ರ ಉದರದ ಹಿಂಭಿತ್ತಿಗೆ ಅಂಟಿಕೊಂಡು ಅದರ ಮುಂಭಾಗದಲ್ಲಿ ಮಾತ್ರ ಪರಿವೇಷ್ಟನದ ಮುಸುಕು ಇರುತ್ತದೆ. ಟ್ರೀವ್ಸ್ ಎಂಬ ಅಂಗರಚನಾ ವಿಜ್ಞಾನಿಯ ವಿವರಣೆಯಂತೆ ಅಂಧಾಂತ್ರದ ವಿನ್ಯಾಸ 4 ಬಗೆ :
ಅಂತ್ರಪುಚ್ಛ
ಹುಳುವಿನಂತಿರುವ ಈ ಅಂಗದ ಉದ್ದ 2 ರಿಂದ 20 ಸೆಂಮೀ. ಇರಬಹುದು. ಸರಾಸರಿ ಉದ್ದ 8 ಸೆಂಮೀ. ವ್ಯಾಸ 5 ರಿಂದ 10 ಮಿಮೀ. ಸಣ್ಣ ಕರುಳು ದೊಡ್ಡ ಕರುಳುಗಳ ಸಂಗಮ ಸ್ಥಳದಲ್ಲಿ ಪ್ರಾರಂಭವಾಗಿ ಇದು ಸಾಮಾನ್ಯವಾಗಿ ದೊಡ್ಡ ಕರುಳಿನ ಹಿಂದೆ ಇರುತ್ತದೆ. ಅಪರೂಪವಾಗಿ ಅಂತ್ರಪುಚ್ಛ ಕೆಳಮುಖವಾಗಿದ್ದು ಕಿಬ್ಬೊಟ್ಟೆಯ ಅಂಗವಾಗಿರಬಹುದು. ಅಂತ್ರಪುಚ್ಛಪೊಳ್ಳು, ಆದರೆ ಒಳವ್ಯಾಸ ಬಲು ಸಣ್ಣ. ಸಂಗಮದ ಕೆಳಗೆ ಅಂಧಾಂತ್ರದೊಳಕ್ಕೆ ತೆರೆದುಕೊಂಡಿರುತ್ತದೆ.
ಸಣ್ಣ ಕರುಳು ದೊಡ್ಡ ಕರುಳುಗಳ ಸಂಗಮ ಸ್ಥಳದಲ್ಲಿ ಸಣ್ಣ ಕರುಳು ದೊಡ್ಡ ಕರುಳಿನೊಳಗೆ ಚಾಚಿಕೊಂಡು ಎರಡು ತುಟಿಗಳಂತೆ ಕಂಡುಬರುತ್ತದೆ. ಈ ತುಟಿಗಳು ಸಂಗಮ ದ್ವಾರದ ಕವಾಟದಂತೆ (ಐಲಿಯೊಸೀಕಲ್ ವಾಲ್ವ್) ವರ್ತಿಸುತ್ತವೆ.
ಸ್ವಯಂ ದೊಡ್ಡ ಕರುಳು
ಇದನ್ನು ಏರುಭಾಗ (ಅಸೆಂಡಿಂಗ್ ಕೋಲನ್) ಅಡ್ಡಭಾಗ (ಟ್ರಾನ್ಸ್‍ವರ್ಸ್ ಕೋಲನ್), ಇಳಿಭಾಗ (ಡಿಸೆಂಡಿಂಗ್ ಕೋಲನ್), ಸೊಂಟಭಾಗ, (ಐಲಿಯಕ್ ಕೋಲನ್) ಮತ್ತು ಇಮ್ಮೊಗ ಇಳಿಭಾಗ (ಸಿಗ್‍ಮಾಯ್ಡ್ ಕೋಲನ್) ಎಂಬುದಾಗಿ ಗುರುತಿಸಬಹುದಾಗಿದೆ. ಏರುಭಾಗದ ಉದ್ದ 12.7-20.3 ಸೆಂಮೀ. ಉದರದ ಬಲಭಾಗದಲ್ಲಿ ಏರುತ್ತ ಯಕೃತ್ತಿನ ಬಲಹಾಲೆ ಮಟ್ಟವನ್ನು ತಲುಪಿ ಅಲ್ಲಿ ಎಡಗಡೆಗೆ ತಿರುಗುತ್ತದೆ. ಇದೇ ದೊಡ್ಡ ಕರುಳಿನ ಬಲಬಾಗು (ರೈಟ್ ಕಾಲಿಕ್ ಫ್ಲೆಕ್ಷರ್). ಯಕೃತ್ತನ್ನು ಸದಾ ಒತ್ತುತ್ತಿರುವುದರಿಂದ ಯಕೃತ್ತಿನ ಆ ಸ್ಥಳದಲ್ಲಿ ಒಂದು ಗುಳಿ ಇರುತ್ತದೆ. ಏರುಗರುಳು ಉದರದ ಹಿಂಭಿತ್ತಿಗೆ ಅಲುಗಾಡದಂತೆ ಅಂಟಿಕೊಂಡಿದೆ. ಮುಂಭಾಗದಲ್ಲಿ ಮಾತ್ರ ಪರಿವೇಷ್ಟನದ ಹೊದಿಕೆ ಇದೆ. ಏರುಗರುಳಿನ ಮುಂದೆ ಸಣ್ಣ ಕರುಳಿನ ಕುಣಿಕೆಗಳೂ ಉದರದ ಮುಂಭಿತ್ತಿಯೂ ಇವೆ.
ಅಡ್ಡ ಭಾಗ : ಉದ್ದ 45. 7-50.8 ಸೆಂಮೀ. ದೊಡ್ಡ ಕರುಳಿನ ಅತ್ಯಂತ ದೊಡ್ಡ ಭಾಗವಿದು. ಅದರ ಬಲಬಾಗಿನಿಂದ ಪ್ರಾರಂಭವಾಗಿ ಹೊಕ್ಕಳಿನಿಂದ ಸ್ವಲ್ಪ ಮೇಲ್ಮಟ್ಟದಲ್ಲಿ ಎಡಕ್ಕೆ ಹಾದು ಉದರದ ಎಡಪಾಶ್ರ್ವವನ್ನು ಸೇರುತ್ತದೆ. ಅಲ್ಲಿಂದ ಗುಲ್ಮದವರೆಗೆ ಮೇಲೇರಿ ಪುನಃ ಮಡಿಚಿಕೊಂಡು ಕೆಳಕ್ಕೆ ಇಳಿಯುತ್ತದೆ. ಈ ಮಡಿಕೆಯೇ ದೊಡ್ಡ ಕರುಳಿನ ಎಡಬಾಗು (ಲೆಫ್ಟ್ ಕಾಲಿಕ್ ಫ್ಲೆಕ್ಷರ್). ಇದು ಬಲಬಾಗಿಗಿಂತ ಹೆಚ್ಚು ಮೇಲ್ಮಟ್ಟ ಮತ್ತು ಇನ್ನಷ್ಟು ಹಿಂದುಗಡೆ ಇದೆ. ಫ್ರೆನಿಕೊಕಾಲಿಕ್ ಲಿಗಮೆಂಟ್ ಎಂಬ ಬಂಧನ ಇದನ್ನೂ ಸ್ವಲ್ಪಮಟ್ಟಿಗೆ ಗುಲ್ಮವನ್ನೂ ವಪೆಗೆ ಬಂಧಿಸಿ ಸ್ಥಳಾಂತರಗೊಳ್ಳದಂತೆ ಮಾಡಿದೆ. ನೆಟ್ಟಗೆ ನಿಂತಾಗ ಅಡ್ಡಭಾಗದ ಮಧ್ಯೆ ಮಾಲೆಯಂತೆ ಗಂಡಸರಲ್ಲಿ 7.66 - 10.2 ಸೆಂಮೀ. ಹೆಂಗಸರಲ್ಲಿ 10.2 - 12.7 ಸೆಂಮೀ. ಕೆಳಕ್ಕೆ ಇಳಿ ಬಿದ್ದಿರುತ್ತದೆ. ಅಡ್ಡ ಭಾಗಕ್ಕೆ ಪರಿವೇಷ್ಟನದ ಕವಚ ಪೂರ್ಣವಾಗಿದೆ. ಅಲ್ಲದೆÀ ಅಂತ್ರಪಟಲದ ಮಡಿಕೆಯೂ (ಮಿಸೆಂಟರಿ) ಇರುವುದರಿಂದ ಅಡ್ಡಭಾಗ ಸ್ವಲ್ಪ ಮೇಲಕ್ಕೆ ಅಥವಾ ಕೆಳಕ್ಕೆ ಸ್ಥಳಾಂತರಗೊಳ್ಳಬಹುದು.
ಇಳಿಭಾಗ : ಉದ್ದ 10 - 15 ಸೆಂಮೀ. ಎಡಬಾಗಿನಿಂದ ಉದರದ ಎಡ ಅಂಚಿನಲ್ಲಿ ಇಳಿಯುವುದು. ಏರುಭಾಗದಂತೆಯೇ ಪರಿವೇಷ್ಟನದಿಂದ ಮುಂದುಗಡೆ ಮಾತ್ರ ಹೊದ್ದಿಸಲ್ಪಟ್ಟು ಅಲ್ಲಾಡದಂತೆ ಉದರದ ಹಿಂಭಿತ್ತಿಗೆ ಅಂಟಿಕೊಂಡಿದೆ. ಸಾಮಾನ್ಯವಾಗಿ ಇದು ಸಂಕುಚಿಸಿಯೇ ಇರುವುದರಿಂದ ಇದರ ವ್ಯಾಸ ಏರುಭಾಗಕ್ಕಿಂತ ಕಡಿಮೆ. ಉದರದಲ್ಲಿ ಇದು ಏರುಭಾಗಕ್ಕಿಂತ ಹಿಂದೆ ಇದೆ.
ಸೊಂಟ ಭಾಗ : ಇಳಿಭಾಗ ಮುಂದುವರಿದು ಸೊಂಟದ ಮೂಳೆಯ ಮುಂದಿರುವ ಭಾಗ. ಉದ್ದ 12.5 - 15 ಸೆಂಮೀ. ಕಿಬ್ಬೊಟ್ಟೆಯಲ್ಲಿ ಅಡ್ಡವಾಗಿ ಎಡದಿಂದ ಮಧ್ಯರೇಖೆಯವರೆಗೆ ಗಮಿಸುತ್ತದೆ. ಇದೂ ಉದರದ ಹಿಂಭಿತ್ತಿಗೆ ಅಂಟಿಕೊಂಡು ಮುಂದೆ ಮಾತ್ರ ಪರಿವೇಷ್ಟನದಿಂದ ಹೊದ್ದಿಸಲ್ಪಟ್ಟಿದೆ.
ಇಮ್ಮೊಗಡೊಂಕು ಭಾಗ : ಉದ್ದ 40 - 42.5 ಸೆಮಮೀ. ಪರಿವೇಷ್ಟನದ ಹಾಗೂ ಅಂತ್ರಪಟಲದ ಮಡಿಕೆ ಇದೆ. ಸ್ವಲ್ಪಮಟ್ಟಿಗೆ ಚಲನೆ ಸಾಧ್ಯವಿರುವುದರಿಂದ ನೆಟ್ಟಗೆ ನಿಂತಾಗ ಸಾಮನ್ಯವಾಗಿ ಕಿಬ್ಬೊಟ್ಟೆಯ ಅಂಗವಾಗಿಯೇ ಇರುತ್ತದೆ. ಇದರ ಆದಿ ಕಿಬ್ಬೊಟ್ಟೆಯ ಮೇಲು ಭಾಗದಲ್ಲಿ ಅಂತ್ಯ ತ್ರಿಕಾಸ್ಥಿಯ (ಸೇಕ್ರಮ್) ಮೂರನೆ ಮಣಿಯ ಮುಂದೆ.